Nokwasԑm A Ɔwԑn Aban Asafo (Watchtower Society) Mpԑ SԑWohu – 4Jehovah (Yehowa)\nPosted in Bible Mmuae ԑkɔ ma Yehowa Adansefo, Nokwasԑm A Ɔwԑn Aban Asafo Mpԑ Sԑ Wohu, Yehowa Adansefo Abakɔsԑm, Yehowa Adansefo Gyidi\n“Ԑsԑ sԑ yԑyԑ nhwehwԑmu na ԑnyԑ nea yԑn ankasa agye atom sԑ ԑyԑ nokware kԑkԑ, na mpo nea ɔsom biara a yԑpԑ sԑ yԑne no som kyerԑkyerԑ. So ɔsom no nkyerԑkyerԑ nyinaa ne kyerԑwsԑm hyia, anaasԑ ԑyԑ nnipa atetesԑm na wɔkyerԑkyerԑ? Sԑ yԑpԑ sԑ yehu nokware no a, ԑnde osuro biara nni hɔ sԑ yԑbԑyԑ nhwehwԑmu a ԑte saa”- Nokware a ԑde kɔ daa nkwa mu (The truth that leads to eternal life, Watch Tower Bible and Tract Society, 1968, kratafa. 13.\nƆWԐN ABAN AHYEHYԐDE ABAKƆSԐM ƆBƆASEԐ (BACKGROUND)\nWɔ afe apem ahanwɔtwe ne aduɔson nkron (1879) mu, bԑyԑ mfe aduonu nsᴐ (27) CharlesTaze Russell, (Nea ɔde Ɔwԑn Aban Asafo no bae) fii ase tintimii Zion Ɔwԑn Aban ne Yesu mmae ho asԑmpaka (Zion Watch Tower and Herald of Christ’s Presence). Wɔwoo Russell wɔ Allegheny, Pennsylvania afe 1852, wɔ tētee no sԑ Presbiteriani, nanso akyiri yi ɔde ne ho bɔɔ asɔre kuw bi a ahofadi wom.\nBԑyԑ mfe 10 ansa Russell fii ase tintimii Ɔwԑn Aban nsԑmma nhoma no, ɔne kuw a wɔatwe wɔn ho afi Sekond Adventist Som ho bɔe. Ԑkuw yi nkyerԑkyerԑ a ԑkasa tia ɔhonam mu a Yesu san de bԑba asase so bio no ne ɔkra enwu da nyae nkԑntԑnso wɔ Russell so kԑse.4. Russell kyerԑkyerԑԑ, ԑna ɔsan tintimii ne gyidi ne amanne ne nneyeԑ ahorow a ԑnna Ɔwԑn Aban Asafo apow sԑ efii atoro som mu. Nokwarem mu no, sԑ Russell wɔ nnԑ Ɔwԑn Aban Asafo mu a anka wɔbԑpam no, esiane ne gyidi ne nneyeԑ ɔwɔ nti.\nRussell nkyerԑkyerԑ, nneyeԑ ne amanne ebinom na edidi so yi:\n*Ɔde Ɔwia nyame Ra (Sun god Ra) ho nsԑkyerԑnne yԑԑ ne nhoma akyi ahyԑnsode.5.\n*Ɔde Masonik knights Templar ahyԑnsode ne mmeamudua ne ahenkyԑw yԑԑ Zion Ɔwԑn Aban nhoma akyi ahyԑnsode.6.\n*Ɔkyerԑkyerԑԑ sԑ Ɔne Akoa nokwafo ne Ɔbadwemma a ԑwɔ Mateo 24:45-51, na eyi maa nakyidifo bebree somee no ankasa.7.\n*Kyerԑkyerԑԑ sԑ Onipa Ahyehyԑde ne Honhom Kronkron ne Onyankopɔn apԑde nhyia koraa. Enti hwԑ wohō yiye wɔ ahyehyԑde ho, ԑyԑ nea mfaso biara nni so.8.\n*Kyerԑkyerԑԑ sԑ Kristofo yԑ Honhom Ateasefo enti wɔn nyinaa yԑ anyame, mᾱ ne saa nti yԑwɔ anyame abusuafo. Wɔ owusɔre mu no yԑde yԑn su sԑ anyame bԑnyane.9.\n*Kyerԑkyerԑԑ sԑ Yesu Kristo honam dua akwaa nyinaa bom yԑ nyame kԑse a ԑkorɔn. Yesu bԑsan de nsiesie a Adam hweree nyinaa ama adesamma, ԑnti bɔ mmɔden sԑ wɔbԑka saa abusua yi a Yesu bԑyԑ wɔn daa nkwa Agya no ho.10.\n*Kyerԑkyerԑԑ sԑ Awurade Yesu Kristo ԑsԑ sԑ Wɔsom No, afei nso Ɔnyԑ Ɔbɔfo Mikael.11.\n*Wodii nnapɔna ahorow bi te sԑ awoda ne buronya.12.\n*Kyerԑkyerԑԑ sԑ Yehowa adansefo tumi yԑ sraadi adwuma dodo a ɔntō tuo nkum nnipa biara.13.\n*Kyerԑkyerԑԑ sԑ aborɔfo honam hwԑbea di mū kyԑn abibifo, na mpo aborɔfo suban korɔn kyԑn abibifo koraa.14.\n*Kyerԑkyerԑԑ sԑ sԑnea obi adwene kuruwa te no na ԑkyerԑ sԑnea ɔtu Onyankopɔn som ho anammɔn.15.\n*Kyerԑkyerԑԑ sԑ Yehowa hwԑ amansan yi so efi nsoromma Akyane a ԑwɔ nsoromma akuwkuw mu.16.\n*Kyerԑkyerԑԑ sԑ Piramid kԑse a ɔwɔ Gizeh yԑ Onyankopɔn adansefo ɔbotantim. Eyi na Russell de gyina so sԑ wiase awiei ho nhyehyԑe no fii ase wɔ afe 1799 kosii afe 1914, mᾱ nti Yesu baee n’anounyam mu wɔ afe 1874, na efii afe 1914 no wiase amamui ahyehyԑde (governments) ahorow nyinaa bԑsԑe afi hɔ.17.\nWɔ afe 1954 mu no, Douglas Walsh Asԑnnibea a ԑwɔ Skotland dii Franz Fred a ᴐyԑԑ Ɔwԑn Aban Asafo Ti Panyin (President) efii mfe 1977 kosii 1992 no asԑm. Wobebisaa nsԑm a ԑfa Ɔwԑn Aban Asafo nkyerԑkyerԑԑ a wɔyԑe nsakrae ahorow mpԑn pii no. Franz Fred mmuae a ɔde mae ԑni:\nAsԑmmisa: Enti nea Asafo atintim wɔ nhoma mu sԑ nokware nnԑ no bԑyԑ ntoro nna kakraa bi akyi?\nAsԑmmisa: Nti mprempren Yehowa Adansefo kuw nyinaa nkyerԑkyerԑ yԑ mfomso?\nMmuae: Yehowa Adansefo redi kyerԑwnsԑm akwankyerԑ a ԑnwie pԑyԑ so.\n“Satan de anifere kwan nyaa yԑn. Satan abɔ mmɔden de anifere kwan anya yԑn so nkԑntԑnso, na eyi ama woadi nkonim. Ɔkwan bԑn so? Ɔnam ntoro ne adapatwa so. Ɔde ntoro fitaa ne nsԑm a ԑmfra yԑ no sԑ nokwasԑm. Ɔkwan foforo so no ɔde esum sesᾱ hann”-Watchtower May 1976, p.304.\n“Sԑ onipa na yedi n’akwankyerԑ akyi a anka akyinnye biara nni ho sԑ ԑrennsi yԑn yiye, efisԑ onipa adwene bԑko atia ne ho, ma mpo nea ԑyԑ hann afe biako, abien anaa asia atwam no bԑyԑ esum nnԑ. Nanso, Onyankopɔn de nsakrae biara nni ne mu, saa ara na nokware te, nti nimdeԑ anaa hann a efi Onyankopɔn hɔ te, ԑsԑ sԑ edi adanse sԑ efii Onyankopɔn hɔ. Nokware foforo ntumi nkōntia anaa nsēsᾱ nokware dedaw. Hann foforo ntumi ndum hann dedaw, mmom ԑhyԑ mu kēna. Saa ara na nokware hann te, nokware nya nkɔanim na nsēsᾱ dedaw”-Zion’s Watchtower February 1881, p.3\nWIASE FOFORO BIBLE NKYERԐASE NO:\nWɔ afe 1950 no, Ɔwԑn Aban Asafo tintimii Wiase Foforo Bible Nkyerԑase no. Wɔaka akyerԑ Yehowa adansefo nyinaa sԑ Wiase foforo Bible Nkyerԑase no yԑ nea nokwaredi wom, na nyinyim biara nnim. Asafo kᾱ sԑ Wiase Foforo Bible Nkyerԑase Boayikuw (committee) no yԑ wɔn a wɔnho akokwaw wɔ Hela (Greek) kasa mu, na wɔbɔɔ mmɔden maa Onyankopɔn adwene a ԑwɔ Bible mu no wie pԑyԑ pԑpԑԑpԑ.18. Nanso, saa yԑhwehwԑ asekyerԑfo no abodin ne wɔn nimdeԑ a, ԑdaa adi sԑ Ɔwԑn Aban Asafo no mpԑ sԑ wɔde asekyerԑfo no din bԑto gua. Wɔka sԑ Boayikuw Asekyerԑafo no mpԑ sԑ wɔgye anuonyam ma wɔnho, mmom Yehowa Nyankopɔn na nkamfo ne anuonyam sԑ no. Na asekyerԑfo no mpԑ sԑ wode wᴐn din tō baguam. Wutumi hu sԑ ntease wom sԑ wompԑ sԑ wode wᴐn din bԑto gua, nanso obi betumi asusuw ho sԑ, so eyi nti na wᴐmpԑ sԑ obi behu Wiase Foforo Bible Asekyerԑfo no nnipaban? Wᴐ mfe a atwam no, nhwehwԑm ahorow afoforo ayԑ no amma Wiase Foforo Fible Asekyerԑfo no din ne wᴐn nnipaban ada adi. Na nokwasԑm ne sԑ asekyerԑfo no yԑ nnipa a wonni hokwan ne dibea a ԑfata sԑ wᴐtintim Bible. Ͻwԑn Aban Asafo Sodikuw (governing body) nnipa asia na wᴐyԑ Wiase Foforo Bible Nkyerԑase Boayikuw (committee), na emu anum nni nimdeԑ biara wᴐ Hela ne Hebri (Hebrew) nkyerԑwde (Letters) ne wᴐ kasa ho mmara biara. Emu biako ne Fred Franz a ᴐbԑyԑԑ Ͻwԑn Aban Asafo panyin a ᴐdaa ano (President) wᴐ mfe 1977 kosii 1992, kae sԑ ᴐno de onyaa ntetee wᴐ Hela ne Hebri kasa mmara mu. Nanso, wᴐ Douglas Walsh Asԑnnibea wᴐ skotland, nsԑm a efii nanom pue wᴐ bere wᴐaka ntam sԑ nokwarԑ nkutoo na ᴐbԑka no, ne nsԑm ni:\nAsԑmmisa: Wo nso wᴐasua Hebri kasa?\nAsԑmmisa: Enti wᴐaben wᴐ Hela kasa mmara mu?\nMmuae: Yiw, me de di dwuma wᴐ me bible nhomawa ahorow a mitintimii ne kyerԑwnsԑm ho dwumadi afoforo.\nAsԑmmisa: Misusuw sԑ wotumi kenkan Hebri kyerԑwnsԑm ne Hela, Latin, Portuguese, German na afei French no?\nAsԑmmisa: Enti ԑyԑ nokware ampa anaa ԑnte saa, sԑ wᴐ afe 1950 wᴐkyerԑԑ Wiase Foforo Bible nkyerԑase wᴐ Hela kyerԑwnsԑm a woada no adi?\nAsԑmmisa: Misusuw sԑ na ԑyԑ wo asԑyԑde sԑ wobԑhwԑ ahu sԑ Wiase Foforo Bible nkyerԑase no mfomso ne sintᴐ biara nni ho, ԑnte saa?\nMmuae: Ԑyԑ nokwarԑ paa.\nAsԑmmisa: Esiane wo nimdeԑ ne nhwehwԑmu nti?\nMmuae: Saa pԑpԑԑpԑ.\nAsԑmmisa: Na woyԑ saa?\nAsԑmmisa: Bio nso, na ԑyԑ wo asԑyԑde sԑ wogyina Ͻwԑn Aban Asafo ananmu hwԑ ma wᴐkyerԑ Hebri Bible no nea edi kan ba Wiase Foforo Bible Nkyerԑase no mu?\nAsԑmmisa: Enti seesei wobԑgye atom sԑ Wiase Foforo Nkyerԑase no wo na womaa pene sԑ wontintim?\nMmuae: Yԑde hyԑԑ me nsa sԑ menyԑ nhwehwԑmu nhu sԑ biribiara yԑ pԑpԑԑpԑ na minsi gyinae a ԑfata mma wontintim.\nAsԑmmisa: So asekyerԑfo no kā wᴐn a wᴐyԑ Boayikuw no ho?\nMmuae: Sԑ obi a meka mpanyimfo boayikuw ho no, minni hokwan sԑ mԑmma asԑmmisa yi ho mmuae, efisԑ ԑyԑ kokoam asԑm.\nAsԑmmisa: Bere bԑn na wokᴐᴐ sukuupᴐn?\nAsԑmmisa: So wowie sukuupᴐn?\nAsԑmmisa: So wonyae hokwan sua Hebri bere a wowᴐ sukuupᴐn ᴐkwan bi so?\nMmuae: Dabi, manya kwan, nanso, wᴐ me nhwehwԑmu dwumadi ahorow mu no, sԑ obi a ᴐda Asafo no ano, mihuu sԑ ԑhohia sԑ minya Hebri kasa ho nimdeԑ, nti misuae Hebri kasa.\nWotuu Asԑm no Hyԑԑ Da Foforo (24th November 1954).\nAsԑmmisa: Enti wutumi kyԑrԑw na afei kenkan Hebri, ԑnte saa?\nMmuae: Mintumi nkenkan Hebri.\nAsԑmmisa: Enti wubetumi akyerԑ nkyerԑwde yi ase akᴐ Hebri?\nMmuae: Emū bԑn?\nAsԑmmisa: Genesis Ti abien nkyekyemu anan (Genesis 2:4)?\nMmuae: Wokyerԑ eyi?\nMmuae: Dabi, mintumi nyԑ saa\n-Douglas Walsh Trial, Pursuer’s Proof, 1954 p. 7-9, 88, 91-92, 102-103.\nSaa dwumadi a Fred Franz antumi akyerԑase no yԑ nea obi a wᴐanya afe biako anaa abien wᴐ Hebri sukuu betumi akyerԑase. Ԑnti nā ԑyԑ nwonwa sԑ Ͻwԑn Aban Asafo no mpԑ sԑ ᴐde asekyerԑfo no din bԑto gua? So wode wohō bԑto oduruyԑfo a ᴐmpԑ sԑ wobehu na abodin sԑ ᴐfata sԑ oduruyԑfo sō? Nanso, biribi a ԑte saa na Yehowa adansefo ayԑ wᴐ Wiase Foforo Bible Nkyerԑase no ho.\nWIASE FOFORO BIBLE NKYERԐASE NE KINGDOM INTERLINEAR NKYERԐASE NTOTO HO\nWᴐ afe 1969, Ͻwԑn Aban Asafo tintimii Kingdom Interlinear Hela Kyerԑwnsԑm Nkyerԑase. Eyi kyerԑԑ maa wᴐ tintimii Hela nsԑmfua ase wᴐ engresi nsԑmfua mu, sԑnea ԑbԑyԑ a, wobᴐ Hela nsԑmfua bi a ԑnyԑ den sԑ wobԑhu engresi asԑmfua bi a ᴐne no sԑ, sԑnea Hela kasa wᴐde kyerԑwee Apam Foforo no te ara. Eyi yԑ nea Brooke Foss Westcott D.D ne Fenton John Anthony Hort D.D na wodi kan tintimii saa Kingdom Interlinear nkyerԑase no. Afe 1969 no, Ͻwԑn Aban Asafo nso tintimii Kingdom Interlinear Nkyerԑase no bi, wᴐ ne kratafa edi kan pԑԑ no, Ͻwԑn Aban Asafo kae sԑ:\n“Atirimpᴐw nti a woatintim Kingdom Interlinear Nkyerԑase wᴐ Hela kyerԑwnsԑm mū ԑne sԑ, ԑmmoa wᴐn a wᴐpԑ nokwarԑ no akyi kwan ne daa nkwa. Ԑyԑ Borᴐfo nkyerԑase a ԑbԑboa Bible osuani biara mā wᴐahu sԑnea Hela nkyerԑwde ankasa te. Saa Hela nsԑmfua a wᴐakyerԑ ase wᴐ Borᴐfo nsԑmfua mu no woahyehyԑ no wᴐ akuw abien, afā ne afā sԑnea wubetumi ayԑ ntotoho wᴐ benkum ne nifa bere koro a worekenkan anaa reyԑ nhwehwԑmu. Afei nso, ԑma wutumi hu Bible nkyerԑase biara ne nea eye na ԑyԑ nokwarԑ. Yԑamfā yԑn adwene akyerԑ nsԑm mu wᴐ ᴐkwan foforo so, mmom no yԑmaa Hela nsԑmfua no ankasa nkyerԑase. Enti asԑmfua biako biara yԑde nkyerԑase biako nā ԑmmae, sԑnea akenkan no kyerԑԑ”–Kingdom Interlinear Nkyerԑase wᴐ Hela Kyerԑwnsԑm mu, 1985, page 5, 9-10.\nNea edidi so yi yԑ Wiase Foforo Bible Nkyerԑase ne Kingdom Interlinear Nkyerԑase a yԑde atoto ho:\nBible Nkyekyem Kingdom Interlinear Nkyerԑase Wiase Foforo Nkyerԑase\nKolosefo 2:9 Yesu mū nā nyameyԑ nyinaa wᴐ. Yesu mu no na nyamesu nyinaa wᴐ.\nHyԑ no nsow: Hela Ͻbenfo Yosef Henry Thayer kae sԑ, “Hela asԑmfua a wᴐde dii dwuma no yԑ ‘Theotes’ a asekyԑrԑ ankasa yԑ Onyame, sԑ biribi bԑyԑ nyame anaa Onyankopᴐn- Thayer Hela Borᴐfo kasa asetenhoma ma Apam Foforo a wotintimii 1974, kr. 288 (The New Thayer’s Greek English Lexicon of the New Testaments)\nKolosefo 1:16-17 Yesu bᴐᴐ nneԑma nyinaa. Yesu bᴐᴐ nneԑma afoforo nyinaa.\nHyԑ no nsow: Ͻwԑn Aban Asafo de asԑmfua ‘afoforo’ mpԑn anan ahyԑ ɔyԑsԑm (passage) no mu, sԑnea ԑne wᴐ nkyerԑkyerԑ sԑ Yesu yԑ abᴐde no ahyia. Nanso, wᴐYohane 1:3 yԑhu sԑ Yesu Kristo ԑna ԑbᴐᴐ nneԑma nyinaa-ԑnyԑ nneԑma afoforo nyinaa.\nGalatifo 2:20 Filipefo 3:9 Yesu Nkwa te mimu.\nNa moahu me wᴐ ne mu. Yesu ne me tē. Na moahu me ne no ntam biakoyԑ.\nHyԑ ne nsow bio: Sԑ yԑbehu sԑ ‘wowᴐ’ Yesu mu kyerԑ sԑ onni no de ne ho ato Yesu nkutoo so sԑ ɔbԑbᴐ trenee abrabᴐ ma enti ne gyinabea wᴐ Yesu mu. Enti Onyankopᴐn Hu onni no sԑ ᴐresua Yesu trenee abrabᴐ kwan, na ԑnyԑ onni no ankasa treneeyԑ (Kenkan kolosefo 3:3). Nsonsonoԑ kԑse wom sԑ obi ntam ne Yesu yԑ biako.\nFilipifo 2:9 Onyankopᴐn maa Yesu din a ԑkyԑn ԑdin biara. Onyankopᴐn maa Yesu Kristo din ԑkyԑn ԑdin afoforo biara.\nHyԑ ԑha nsow: Ͻwԑn Aban Asafo kyerԑkyerԑ sԑ Yehowa Nyankopᴐn nā ԑwɔ edin a ԑkyԑn edin nyinaa enti na ԑsԑ wᴐde asԑmfua ‘afoforo’ hyԑ hᴐ ma ԑne wᴐnkyerԑkyerԑ hyia. Nanso, Yohane 17:11 kā sԑ Yesu wᴐ Yehowa Din no bi!\nYohane 1:1 Asԑm no yԑ Nyankopᴐn. Na asԑm no yԑ anyame.\nHyԑ no nsow: Ͻwԑn Aban Asafo gye akyinnye sԑ esiane sԑ “definite article-‘the’ wᴐ ɔyԑsԑm (passage) no mu nti, na eyi kyerԑ sԑ wotumi de “a” (asekyerԑ ne sԑ biribi a enni mū biara) hyԑ wᴐn Bible nkyerԑase mu. Nanso, Asafo anni atԑntrenee wᴐ eyi mu, efisԑ anka ԑsԑ sԑ ᴐde nkyerԑase adwene koro no di dwuma wᴐ Yohane 1:6 a ԑkā sԑ “ᴐbarima bi bae a Onyankopᴐn somaa no sԑ nānanmusini” (wᴐ ԑha wᴐannkyerԑase te sԑ Yohane 1:1. Efisԑ ntease nnim sԑ wᴐbԑkyerԑ ase te sԑ Yohane 1:1, sԑnea amā ԑne wᴐnkyerԑkyerԑ ahyia nti.\nYohane 8:58 Ansa wᴐwoo Abraham no nā Meyԑ Ansa wᴐwoo Abraham no nā Mewɔ hɔ.\nHu sԑ: Hela asԑmfua a wᴐkyerԑase Meyԑ, efi “ego eimi” Wᴐ Bible mu baabiara saa asԑmfua no puee no, Asafo no kyerԑԑ ase mā ԑne ntease no hyia sԑ “Meyԑ”. Nanso, wᴐ Yohane 8:5819. wᴐyԑԑ nsakrae. Dԑn ntia? Na Yesu reda ne Ho adi sԑnea nā yudafo no nim wᴐ Exodus 3:14 sԑ Yehowa, ma enti yudafo no pԑe sԑ wosi Yesu abo, efisԑ wᴐakā abususԑm (Kenkan Yohane 5:59 fa toto Levitikus 24:16 ho). Ͻwԑn Aban Asafo no kyerԑԑ asԑmfua no ase wᴐ saa kwan yi so ama ԑne wᴐnkyerԑkyerԑ ahyia.\nYohane 14:10 Enti monnnye nni sԑ Mewᴐ Agya no mū ԑna Agya no nso Wᴐme mū? Monnnye nni sԑ Mene Agya no wᴐ Abusuabᴐ ԑna Agya no nso ne Mewᴐ Abusuabᴐ?\nYohane 14:14 Sԑ biribiara a mobebisa Me no… Sԑ mobisa biribiara…\nHyԑ no nsow: Esiane sԑ Asafo kyerԑkyerԑ sԑ Yesu nnyԑ Nyankopᴐn nti, wᴐka sԑ ԑnsԑ sԑ obi bᴐ mpae ma Yesu. Efisԑ mpaebᴐ yԑ ᴐsom, sԑ yԑbԑbᴐ mpae ama Yesu a, ԑnde na ԑkyerԑ sԑ Yesu yԑ Onyankopᴐn (kenkan Exodus 23:13) Ԑdaadi pefee sԑ, Yesu hyԑ nasuafo no sԑ wommisa Nō biribiara wᴐ mpaebᴐ mu, nanso Asafo no yii asԑmfua “bisa Me” afi wᴐn Bible nkyerԑase mū, ama ԑne wᴐnkyerԑkyerԑ ahyia.\nSo Ͻwԑn Aban Asafo Wiase Foforo nkyerԑase no di mū, sԑ wᴐde toto Kingdom Interlinear Nkyerԑase ho a? Gyama eyi nti na Hela nhomanimfo ᴐbenfo biara nnye Wiase foforo nkyerԑase no ntom, maa mpo Ɔbenfo Julies Mantey kae faa Asafo Nkyerԑase no ho sԑ nkyerԑase a “ԑyԑ nnaadaa papaapa”.20.\nϽWԐN ABAN ASAFO ODIYIFOϽ NO\n“So Yehowa wᴐ adiyifo nnԑ sԑ ᴐmmᴐ Ͻwԑn Aban Asafo no kᴐkᴐ, nkā nneԑma ԑreba daakye? Yebetumi ama nsԑmmisa yi ho mmuae sԑ yiw. Hena ne saa Odiyifo yi? Odiyifo nyԑ onipa biako na mmom mmea ne mmarima bi a wᴐdii Yesu anammᴐn akyi pԑԑ, na emū kakraabi a wᴐfrԑ wᴐn sԑ Amanaman Bible Asuafo (International Bible Students). Ԑnnԑ, wonim wᴐn sԑ Yehowa Akristo Adansefo (Christian Jehovah’s Witnesses). Ampa, ԑnyԑ den koraa sԑ yԑbԑgye atom sԑ Ͻwԑn Aban Asafo ada ne ho adi sԑ Onyankopᴐn Adiyifo. Nanso wᴐn nnwuma ne nneyeԑ na ԑbԑkyerԑ. Ԑte saa, ԑnde na ԑsԑ sԑ yԑhwehwԑ wᴐn abakᴐsԑm na yԑhu wᴐn kyerԑwtohᴐ. Dԑn na yehu?”- Ͻwԑn Aban (Watch Tower) April 1, 1972, kr. 197.\n1914– Onyankopᴐn Da Kԑse mu kō a ԑbԑsԑe wiase nniso (rulership) bԑbam wᴐ afe 1914 yԑn bere mu–The Time is at Hand, 1886, p. 101.\n1915-Onyankopᴐn Da Kԑse mu kō no bԑsԑe biribiara wɔ 1915 yԑn bere mu, tu wiase ahenni ahorow agu, eyi anya mmamu dedaw-The Time is at Hand, 1915, edition p. 101.\n1918-Bio nso, afe 1918 mu no, sԑ Onyankopᴐn nya sԑe nsᴐre ahorow aguadifo ne adefo a, ԑbԑba sԑ wᴐn a wobeguan no, bԑba Russell nkyԑn abesua ahu sԑnea kristosom asehwe bԑbam-The Finished Mystery, 1917, p.485\n1925-Afe 1925 na tete anokwafo owusᴐre bԑfi ase, esiane nea kyerԑw kronkron ahyԑ ho bᴐ nti yetumi kᾱ no pefee sԑ nnipa mpempem (millions) a wᴐte ase nnԑ renwu da–Millions now living will never die, 1920, p.97.\n1940-“Adaadi sԑ ntease nnim, bio nso kyerԑwnsԑm no nhyԑ sԑ yԑbԑwo mmofra aba wiase mprempren ansa na harmagedon aba, esiane bere a yԑwom nti”-Ͻwԑn Aban November 1, 1938, p. 324.\n1975-“Nkaebᴐ ama yԑate sԑ anuanom ԑtontɔn wᴐn afie ne wᴐn agyapade, na wᴐabᴐ pᴐw sԑ wobedi wᴐn nna akā no wᴐ daa akwampae (Regular Pioneer) ᴐsԑmpaka adwuma no mu. Nokware, ԑyԑ papa sԑ nna kakra akā no mode bԑyԑ asԑmpaka adwuma ansa wiase bᴐne yi awiei aba”-Kingdom Ministry, May 1974, p. 3.\nNnipa bebree a wonim Ahyehyԑde yi abakᴐsԑm no kae sԑ efi afe 1879 a Ͻwԑn Aban bae, adanse pii kyerԑ sԑ wᴐahyԑ wiase sԑe ho nkᴐm mpԑn a edidi so yi: 1914, 1915, 1918, 1925, 1940, 1975. So eyi kyerԑ sԑ Ͻwԑn Aban Asafo no yԑ atoro adiyifoᴐ? Mā yԑnsusuw sԑnea Asafo kae fae atoro adiyifoᴐ ho: “Obiakofo anaa Ahyehyԑde a ᴐpaemuka nsԑm na ᴐkyerԑ sԑ efi onyankopᴐn nanso emfi Onyankopᴐn, mpo ԑne napԑde nhyia”\nDeuteronomi 18:20-22 kā sԑ:\n“Nanso, odiyifo a ᴐkasa Me din mu wᴐ bere a menhyԑԑ no sԑ ᴐnkasa Me din mu, anaa ᴐkasa anyame bi din mu no ԑsԑ sԑ odiyifo no wu. Sԑ woka sԑ ԑbԑyԑ dԑn na mahu sԑ odiyifo no ԑkasa Yehowa din mu? Sԑ odiyifo kasa wᴐ Yehowa din mu na asԑm no ammamu a, ԑnde na ԑyԑ asԑm emfi Yehowa ho. Esiane ahantan nti ԑna odiyifo no kasae, mommmᴐhu nanim.” 21.\nWᴐ nkyekyem yi afā no, So Yehowa Adansefo nni mfomso wᴐ wᴐnkyerԑkyerԑ mū? Ͻwԑn Aban Asafo nhoma Reasoning from the Scriptures kratafa 136 kā sԑ:\n“Yehowa Adansefo nkā sԑ wᴐyԑ adiyifo, wodi mfomso”\nSo ԑyԑ nokware sԑ Asafo no nkyerԑkyerԑ sԑ ᴐyԑ Onyankopᴐn adiyifo? Mā yԑhwԑ adanse ԑwᴐ Ͻwԑn Aban a wᴐatintim a edidi so yi:\n“Dԑn na Honhom mu nsԑm a efii Onyankopᴐn ho kyerԑ. Ԑkyerԑ sԑ Onyankopᴐn, ᴐsoro ne asase bᴐfo na ᴐde ne Honhom boa nnipa yi de hyԑԑ wᴐn adwene mu nsԑm ne nea wᴐkyerԑw mma adesamma ”–Good news, 1976, p.14\n“Nokware nkᴐhyԑ nyinaa fibea ne Yehowa. Ͻde Honhom Kronkron anaa ԑto mmere bi a ᴐbᴐfo ma Ne bᴐhyԑ ahorow bam”-Insight on the Scriptures volume 2, 1988, p. 691\n“Afei nso susuw nokwasԑm yi ho hwԑ, emu da hᴐ fann sԑ Yehowa Ahyehyԑde nkutoo na Onyankopᴐn Honhom kyerԑ ne kwan wᴐ asase so nnԑ. Honhom Kronkron ne abᴐfo kᴐso de wᴐnho gye asԑmpaka adwuma a Yehowa asomfo reyԑ no nnԑ mu”-Watch Tower, July 1, 1973, p.402, 405.\n“Na abᴐfo yi nnipa ani nhu wᴐn nanso, Awurade soma wᴐn ma wᴐboa nasomfo. AKyinnye biara nnim sԑ abᴐfo no di kan nya akwankyerԑ fi Awurade Yesu Kristo ho ansa na wᴐde abrԑ Yehowa anokwafo a wᴐwᴐ asase so. Enti nokwasԑm ne sԑ Awurade Kristo abᴐfo a wᴐwᴐ nasᴐrefie de mmoa ma anokwafo nkaefo efii ase wᴐ afe 1919”-Vindication vol 3, 1932, p. 250.\n“Ezekiel tee sԑ efi nnԑ kosi daa ᴐyԑ odiyifo a wᴐasoma no sԑ ᴐkasa Yehowa din mu. Eyi nti, wᴐ ᴐkwan soronko so no wᴐabԑyԑ Yehowa adanseni. Ԑnyԑ Ezekiel nsԑm nko na efi Yehowa, na nso Ezekiel ankasa nnipaban yԑ odiyifo wᴐ ᴐkwan biara so. Henanom ne Ezekiel mfԑfo adiyifo ԑnnԑ, wᴐn a wᴐ nsԑmkeka ne wᴐabrabᴐ te sԑ Yehowa tete adiyifo no? Saa na ԑte wᴐ nnԑ adiyifo fam, wᴐnnyԑ nnipa biako na mmom kuw a wᴐabom sԑ nnipadua koro a Yehowa ahyԑ wᴐn sԑ wᴐnkasa sԑ ne kasamafo ne ananmusifo. Dԑn nti na adanse nyinaa atwam yi, yԑresusuw ho? Ama yԑahu nkᴐmhyԑ mmamu a ԑka sԑ “Yehowa na wᴐayi nnԑ Ezekiel anuanom ama wiase”-Na amanaman behu sԑ Mene Yehowa. Ͻkwan bԑn so? (The Nations Shall Know That I am Jehovah, How?, 1971, pp.56, 58-59, 66)\n“Nhoma mmobᴐwee a wᴐde maa Ezekiel ԑdenam Kerubin ᴐbᴐfo nsaso wᴐ anisoadehu mu. Eyi bԑkyԑrԑ sԑ Yehowa adansefo nnԑ ahenni ho asԑmpa no dawuru a wᴐbᴐ no nam abᴐfo mmoa ne akwankyerԑ so (Adiyisԑm 14:6, 7, Mateo 25:31-32). Na Onyankopᴐn anom asԑm ne Napԑde ntumi nni huammᴐ, efisԑ Ͻyԑ Nyankopᴐn Tumfoᴐ nti amanaman behu sԑ nea Yehowa adansefo reka biara a efi soro no bԑbam. Yiw, ԑrenkyԑ amanaman behu sԑ ampa na Yehowa adiyifo bi te wᴐn mu”-Ͻwԑn Aban April 1, 1972 p. 200.\nSԑnea yԑahu no, ԑwom sԑ Asafo no kae sԑ ᴐnyԑ Yehowa adiyifo de, nanso Asafo gye tom sԑ ᴐkwan a wonya wᴐn nsԑm no te sԑ Yehowa adiyifo no pԑpԑԑpԑ (Abᴐfo ne Honhom Kronkron). Afei nso wᴐaka sԑ wᴐne Yehowa odiyifo Ezekiel no yԑ adwuma koro, sԑnea Ezekiel yԑԑ Yehowa kasamafo no saa ara na wᴐreka no nnԑ. Hwԑ nsԑm edi ho yi:\n“Nkᴐmhyԑ asekyerԑ biara mfi nnipa na mmom Yehowa. Yehowa na ᴐmma nneԑma a wᴐahyԑ ho nkᴐm nya mmamu wᴐ ne bere mu”-Ͻwԑn Aban May 1, 1938, kr. 143.\n“Ͻde akoakuw no tintim natirimpᴐw edenam nhyiam Kunini a Yesu Kristo da ano no, da nkransԑm adi”-Ͻwԑn Aban July 1, 1943, kr. 203.\n“Eyi kyerԑ sԑ wᴐn a wotintim nsԑmma nhoma no ԑnfata nkamfo ne anuonyam bi, na mmom anuonyam nka Bible kyԑrԑwfo (Yehowa) a ᴐmma nokwasԑm ne nkᴐmhyԑ bam, ᴐkyerԑ nkᴐmhyԑ ase nnԑ. Ͻno Yehowa Nyankopᴐn na ᴐmma no yԑ yiye ma yetumi tintim nsԑm a ԑwᴐ yԑn nsԑmma nhoma ahorow nyinaa afā biara”-Ͻwԑn Aban April 15, 1943, kratafa 127.\n“Yԑnhu ntease pa bi nti a, ԑsԑ yԑsēsā mmere ne nkyerԑwde, na mpo yԑrentumi nsēsā hwee sԑ yԑpԑsԑ yԑyԑ saa.Efisԑ yԑgye di sԑ mmere ne nna no Yehowa na wɔahyԑ ato hɔ. Enti ma ԑntena wadwennem sԑ afe 1914 awiei no nyԑ nna bi a amanehunu befi ase, na mmom ԑyԑ wiase amanehunu awiei”-Zion’s Ͻwԑn Aban July 15, 1894, kratafa 226.\nNokwarem no, nnipa di mfomso na mpo Yesu akyidifo no nyae wiase awiei a ԑbԑba ho adwene a ammamu. Nanso kae sԑ wᴐ bere a Ͻwԑn Aban Asafo hyԑԑ nkᴐm ahorow a ԑfa wiase awiei ho no, na wᴐka kyerԑ wᴐn ayidifo sԑ nkᴐmhyԑ ne mmere yi fii Onyankopᴐn na ԑnyԑ wᴐn nnipa. Enti wᴐkaa nkᴐmhyԑ yi wᴐ Yehowa din mu.\nSԑnea Deuteronomium 18:18-22 ama yԑn susude a wᴐde kari adiyifo no, wᴐ Ͻwԑn Aban Asafo nhoma, Reasoning from the Scriptures mu no, Asafo no yԑ emu bԑn, Atoro adiyifo anaa nokwarԑ adiyifo? So wone Asafo no yԑ adwene wᴐ nsԑm ᴐkaa wᴐ Ͻwԑn Aban May 15, 1930 kr. 156, a ԑka sԑ:”bere obi ahu atoro adiyifo no ԑnsԑ sԑ nnipa nya wᴐn mu ahotoso sԑ wᴐyԑ akwankyerԑfo bammᴐfo”!\nWᴐn abakᴐsԑm nyinaa mu no, bere biara Ͻwԑn Aban Asafo hyԑԑ nna sԑ wiase bԑsԑe no, wᴐhyԑԑ Yehowa adansefo nkuran sԑ wᴐntɔn wᴐn fie, nkwati sukuupᴐn kᴐ, na mpo wᴐnnyae abawoo efisԑ Asafo akā sԑ wiase awiei abԑn. Sԑ anka ԑsԑ sԑ wode wɔn koma bԑto nnipa Ahyehyԑde a wᴐadi mfomso wᴐ nna atwam no, na ԑkᴐso di huammᴐ no, dԑn nti na wommfa wo werԑ nhyԑ Yesu Kristo mu, Nea ᴐto nsa frԑ yԑn sԑ yԑmmra Ne nkyԑn?\n“Mommra Me nkyԑn mo a moasua nnesoa na moabrԑ, na mԑma mo ho adwo mo. Fā me kᴐndua to woho so na sua fi Me hᴐ efisԑ me bo kyԑ fuw na me koma dwo, na mobenya ahotᴐ ne akomatᴐyam ama mo kra, efisԑ Madesoa nyԑ duru”-Mateo 11:28-30.\nYesu bᴐɔ kᴐkᴐ sԑ wᴐ nna edi akyiri mu no, atoro adiyifo bԑsᴐre na wobԑka sԑ Yesu aba, wᴐ bere a Ͻmmae.\n“Na sԑ obi ka kyerԑ mo sԑ Hwԑ Yesu aba ha anaa nohoa a monnye nni, efisԑ atoro akristofo ne atoro adiyifo bԑsᴐre na wᴐayԑ nsԑkyerԑnne akԑse ne anwonwade de adaadaa ebinom na ԑbԑyԑ yiye a wᴐn a wᴐapaw wᴐn mpo”-Mateo 24:23-24.\nԐnnԑ Yehowa adansefo gye tom sԑ Yesu bae nahenni mu wᴐ afe 1914, na efi saa bere no Yesu adi tumi sԑ Ͻhene wᴐ soro a aniwa nhu. Nanso, efii mfe 1879 kosii 1929 Ͻwԑn Aban Asafo no paemuka ma ԑdaa adi sԑ Yesu bae nahenni mu wᴐ afe 1874.22. Enti yԑhu sԑ Asafo no mprempren gyinae sԑ Yesu aba nahenni mu no yԑ atoro bԑyԑ mfe aduonum a (50) atwam no.\nDouglas Walsh Asԑnnibea ne kan Ͻwԑn Aban Asafo so Panyin Abԑdiakyiri (Former Vice President), Hayden Covington, dii adanse wᴐ afe 1874 Yesu bae nahenni mu wᴐ Skotland.\nMmuae: ……yԑ nsԑm a wotintimii ԑde fa atoro nkᴐmhyԑfo ho, na ԑyԑ atoro nsԑmkēkā ԑna ԑremma nkᴐmhyԑ a ԑfa atorodi mmamu ho.\nAsԑmmisa: Sԑ Yehowa adanseni bi te nka sԑ ԑyԑ atoro nkᴐmhyԑ a nā ᴐkā saa wobetu (Excomunicate) no afi asafo no mu anaa?\nMmuae: Yiw, yԑn botae ԑne sԑ yԑbԑyԑ biako\nAsԑmmisa: Biakoyԑ a ԑkyԑrԑ sԑ ԑsԑ sԑ obi gye tom denneennen sԑ nkᴐmhyԑ no yԑ atoro?\nMmuae: Yԑagye atom sԑ ԑyԑ nokwarԑ.\n-Douglas Walsh Asԑnnibea 1954, p.346-348.\nSo Yehowa bԑpaw atoro adiyifo sԑ wᴐnnyԑ nananmusifo mma adesamma, titiriw bere koro a Yesu bᴐᴐ nasuafo kᴐkᴐ sԑ wᴐntwe wᴐnho mfi atoro adiyifo a wᴐhyԑ ntoro nkᴐm fa Ne mmae ho titiriw? Asafo no pԑ sԑ ᴐkata ne atoro nkᴐmhyԑ so nti, ᴐkae sԑ:\n“Nsԑm a yԑayԑ nsakrae wom yԑ ade ketewa kyԑn Bible nokware nkyerԑkyerԑ pii a yԑahu na yԑatintim”. Ebinom na edidi so yi: “Efii afe 1914 mu no yԑahu sԑ yԑte nna edi akyiri wᴐ abᴐnefo wiase nhyehyeԑ ase”–Reasoning from the Scriptures, 1985, 1989, p. 136-137.\nSԑnea yԑahu no, Asafo no ayԑ nsakrae pii wᴐ ne nkyerԑkyerԑ mu efii bere a wᴐkae sԑ Yesu Kristo aba nahenni mu wᴐ afe 1914 na ԑnyԑ afe 1874. Sԑ yԑhwԑ kyerԑwtohᴐ a ԑdaadi sԑ mprempren Bible nokwarԑ nkyerԑkyerԑ a ᴐkyerԑԑ sԑ efii afe 1914 a adesamma te wiase awiei nna a edi akyiri mu no, wᴐayԑ nsēsā nso. Hwԑ nsԑm a Ͻwԑn Aban bi a edi kan wᴐtintimii no kae:\n“Wiase awiei nna aka yԑ mfe ᴐha ne dunum (115) fii afe 1799 kosi afe 1914 yԑ mmere titiriw a kyerԑwnsԑm no ahyԑ ato hᴐ”-Thy Kingdom Come, 1891, 1914 edition, kr. 23.\n“Ewiase awiei nna no fii ase de bԑsi afe 1799, ԑbԑsi saa bere sԑnea yԑahu wᴐ nsԑm a ԑdi kan no, kosi sԑ wobԑtu Satan ahemman agu na wᴐde Mesia Ahenni no asi hᴐ. Enti afe 1874 mu na Yesu Kristo bae nahenni mu sԑnea atifi hᴐ nsԑm ama yԑahu no”–The Harp of God (1921), 1924 edition kr. 231\nAdanse buruburoo yi yԑ nea Ͻwԑn Aban Asafo no akata so na ᴐkaa wᴐ afe 1993 abakᴐsԑm nhoma, Yehowa adansefo- Proclaimers of God’s Kingdom, kr. 135 mu sԑ:\n”Yԑn gyidi wᴐ nkᴐmhyԑnsԑm mu yԑ den ma nti yԑntumi nkwati sԑ yԑbԑka nea ԑsԑ sԑ ԑba wᴐ mmere a yԑnhwehwԑ kyerԑwnsԑm mu na yԑn pԑԑpԑԑ ԑmu nsԑm ahorow fi bere kᴐ bere. Na yԑbᴐ mmᴐden sԑ ԑbԑyԑ yiye yԑremfa gyidi hunu a kyerԑwnsԑm no nka ho asԑm pᴐtēē ntā mo ani”\nNanso, wᴐbᴐᴐ mmᴐden sԑ wᴐmfa gyidi hunu a kyerԑwnsԑm nka ho asԑm pᴐtee nyԑ wᴐn nkyerԑkyerԑ?\n“Wᴐka sԑ nokwarem mu no, yԑnnye akyinnye biara wᴐ yԑn tirim Onyankopᴐn mma ahotewfo biara adwene nyԑ no ntanta sԑ Awurade Yesu bae nahenni mu efii afe 1874”-Ͻwԑn aban January 1, 1924, kr. 5.\n“Yԑnni adwene pa biara sԑ yԑbetumi asēsā nna, na mpo yԑrentumi sԑ yԑpԑsԑ yԑyԑ saa koraa. Yԑnim sԑ ԑyԑ Onyankopᴐn na wᴐahyԑ nna no, na ԑnyԑ yԑn Ͻwԑn Aban Asafo”-Zion’s Watchtower July 15, 1894 kr. 226.\n“Dwubili cycles a ԑdaa adi sԑ ԑyԑ afe 1874 bere a Yesu bae nahenni mu. Adanse yi fii beae titiriw abien a anō yԑ den a ԑne mmara ne adiyifo no”-Thy Kingdom Come 1891 (1914) ed. Kr. 125.\n“Wᴐ saa nhoma po yi, yԑama adanse edidi so a ԑfa nna ne mmere a Onyankopᴐn ahyԑ ato hᴐ a adanse, asԑm biara yԑde kyerԑwnsԑm asiso dua denneennen, enti ԑntumi mfi nnipa nsusuwii”-The Time is at Hand 1886 (1917 edition kr. 15).\nSo Ͻwԑn Aban no akwati gyidi hunu?\n“Yehowa Nyankopᴐn, adiyifo nokwafo Nyankopᴐn bԑmma atoro adiyifo ani agu ase efisԑ Ͻremma wᴐn atoro nkᴐmhyԑ a wofii anounyamhunu pԑ mu kaa no mmam anaasԑ Ͻbԑmma nea ԑne wᴐn nkᴐmhyԑ no bᴐ abira no mmom asi. Atoro adiyifo bԑbᴐ mmᴐden sԑ wobԑkyerԑkyerԑ wᴐn nsԑm mu nanso aniwu bԑmma wᴐnnye ntom sԑ wᴐyԑ atoro adiyifo”–Paradise Restored to Mankind-By Theocracy Watch Tower Society, 1972, kratafa 353-354.\nYesu kae sԑ, “na Wobehu nokware no na nokware no bԑmma wᴐade wo ho, na Ɔba no bԑgye wo ampa”-Yohane 8:32, 36. Dԑn nti na wᴐmfa wo koma nto Yesu nkutoo so? Yesu bԑmma nokware no adaadi, efisԑ Ͻyԑ nokware.\nYesu kae sԑ:” Meyԑ ᴐkwan ne nokware ne nkwa na obiara ntumi mma Agya no nkyԑn gye sԑ ᴐnam Me so–Yohane 14:6.\n“Meba sԑ hann wᴐ wiase ama obiara ᴐwᴐ Me mu gyidi no antra sum mū”-Yohane 12:46.\n“Morehwehwԑ kyerԑwnsԑm mu efisԑ monim sԑ saa yԑ no de daa nkwa bԑbrԑ mo, nanso saa kyerԑwnsԑm koro yin a edi Meho adanse. Nanso, mommpԑ sԑ moba Me nkyԑn na moanya daa nkwa”-Yohane 5:39-40.\n“Enti wᴐkae kyerԑ No sԑ Awurade Wode ma yԑn abodoo daa, ԑna Yesu kā kyerԑԑ wᴐn sԑ Mene nkwa abodoo no, nea ᴐba Me nkyԑn no ԑkᴐm rennē no bio, afei nea onya Me mu gyidi no nsukᴐm rennē no bio. Na obiara Agya no de ma Me no bԑba Me nkyԑn na nea ᴐba Me nkyԑn no Meremmpamo no ᴐkwa biara so”-Yohane 6:34-37.\n“Me gya mo asomdwoe, Me ma mo masomdwoe. Me nyԑ no wᴐ ᴐkwan a wiase asomdwoe te, mommma mo koma mmotow anaa ᴐsuro nkyekye mo”-Yohane 14:27.\n“Mommra Me nkyԑn mo a mosua nnesoa na mokᴐm rebu na Mԑma mo ho atᴐ mo. Momfa Me kᴐndua ntō ho so, nsua mfi Me hᴐ efisԑ bo kyԑ fuw na Me koma dwo, na mubenya ahontᴐ ama mo kra. Efisԑ Me kᴐndua yԑ mmerԑw ma M’adesoa yԑ hare”-Mateo 11:28-30.\n“Na sԑ mobisa biribiara wᴐ Me din mu a, Mebԑyԑ ama mo”-Yohane 14:14.\nYesu to nsa frԑ nnipa nyinaa sԑ wᴐmmra Ne nkyԑn mpaebᴐ mu mfa wᴐn haw nto n’anim. Na wonhia Ahyehyԑde anaa Ntamgyinafo soronko bi wᴐ wone Onyankopᴐn ntam abusuabᴐ mu.23. Efisԑ yԑwᴐ Onyankopᴐn biako, saa ara na ntamgyinafo biako nso na ԑwᴐ nnipa ne Nyankopᴐn ntam, Ͻne Onipa Yesu Kristo-1 Timoteo 2:5. Yesu nkutoo ne ntamgyinafo. Obiara mma Agya no nkyԑn gye sԑ ᴐnam Me so. (Yohane 14:6) Dԑn nti na womma ne nkyԑn nnԑ? Yesu pԑ paa sԑ Ͻyԑ w’agye nkwa.\n“Na eyi ne yԑ adanse a ԑkyԑrԑ sԑ, Nyankopᴐn maa yԑn daa nkwa a egyina Ne Ba no so. Nea ᴐwᴐ Ͻba no wᴐ nkwa, nea ᴐnnye Ͻba no nni no rennya nkwa. Mekyerԑw eyinom ama mo na moahu sԑ mowᴐ daa nkwa, mo a mowᴐ gyidi wᴐ Onyankopᴐn Ba no din mu”-1 Yohane 5:11-13.\n“Hwԑ! Ԑnnԑ ne bere a ԑfata titiriw, Hwԑ Ԑnnԑ ne nkwagye da”-2 Korintofo 6:2\n1. Ɔwԑn Aban November 15, 1981, kratafa. 21\n19. See also Yohane 9:5, 9\n20. Wᴐ afe 1969 bere Ͻwԑn Aban Asafo tintimii Kingdom Interlinear Nkyerԑase wᴐ Hela Kyerԑwnsԑm mu no, wᴐ kratafa 1158 kosi 1159, Asafo kyimkyim Dana ne Mantey nhoma a wᴐfrԑ no “A Manual Grammar of the New Testament” de foa asԑmfua ‘anyame’ (a god) wᴐ Yohane 1:1 so. Eyi nti Ͻwura Julies Robert Mantey a ᴐyԑ ᴐbenfo wᴐ Hela Kasa ne Apam foforo wᴐ Northern Baptist Theological Seminary of Chicago, IIIinois, kyerԑwee krataa a ᴐto ne abodin sԑ Wiase Foforo Bible Nkyerԑase yԑ ‘Nnaadaa kokuroo’ (Grossly Misleading) kᴐmaa Ͻwԑn Aban Asafo.\n21. Kyerԑwnsԑm a yԑfa mu nsԑm aka nyinaa fii Yehowa Adansefo Wiase Foforo Bible Nkyerԑase.\n22. Jehovah’s Witnesses–Proclaimers of God’s Kingdom, 1993, pp. 133-134; Prophecy, 1929, p. 65\n23. Ͻwԑn Aban Asafo kyerԑkyerԑ sԑ Yesu nkutoo nyԑ ntamgyinafo mma adesamma-kenkan, World wide Security under the Prince of Peace, 1986, kratafa 10.\nTagged Gyidi mu Nsakrae, Wiase Foforo Nkyerԑase\n← Dԑn Ne “Nokware No”\nKojo – Wɔn a Woafi Yehowa Adansefo Mu →


1 Chronicles 16 KJV - 1 Berɛsosɛm 16 ASCB\n1 Berɛsosɛm 16:1-43\n1Na wɔde Onyankopɔn Apam Adaka no kɔsii ntomadan sononko bi a Dawid asiesie mu, na wɔbɔɔ ɔhyeɛ afɔdeɛ ne asomdwoeɛ afɔdeɛ wɔ Onyankopɔn anim. 2Dawid wieeɛ no, ɔhyiraa nnipa no wɔ Awurade din mu. 3Na ɔkyɛɛ Israelfoɔ mmaa ne mmarima nyinaa aduane. Obiara nyaa burodo mua, nankum ne bobe aba ɔfam.\n4Dawid yii saa Lewifoɔ yi sɛ wɔnni nnipa no anim wɔ ɔsom mu, wɔ Awurade Apam Adaka no anim, na wɔmfa so nsrɛ ne nhyira, na wɔnna Awurade, Israel Onyankopɔn ase na wɔnkamfo no. 5Asaf a na ɔda kuo yi ano no bɔɔ kyankyan no. Na nʼabadiakyirefoɔ yɛ Sakaria a ɔtɔ so mmienu, afei, Yeiel, Semiramot, Yehiel, Matitia, Eliab, Benaia, Obed-Edom ne Yahasiel. Wɔn na wɔbɔɔ mmɛnta ne asankuten. 6Asɔfoɔ Benaia ne Yahasiel taa bɔ ntotorobɛnto wɔ Onyankopɔn Apam Adaka no anim.\n7Saa ɛda no, Dawid de saa aseda dwom a ɔde ma Awurade yi maa Asaf ne ne mfɛfoɔ Lewifoɔ:\n8Ɛda Awurade ase na da ne kɛseyɛ adi.\nMa ewiase nyinaa nhunu deɛ wayɛ.\n9Monto dwom mma no, monto ayɛyie dwom mma no;\nmonka nʼanwanwadeɛ no nyinaa.\nmomma wɔn a wɔhwehwɛ Awurade no nnya akoma mu anigyeɛ.\nna monhwehwɛ nʼanim ɛberɛ biara.\n12Monkae anwanwadeɛ a wayɛ,\nne nsɛnkyerɛnneɛ ne atemmuo a ɔbuiɛ.\n13Ao Israel mma, Onyankopɔn ɔsomfoɔ,\nAo Yakob mma a wapa wɔn.\n14Ɔyɛ Awurade, yɛn Onyankopɔn;\nnʼahennie da adi wɔ asase so nyinaa.\nasɛm a ɔhyɛ maa awoɔ ntoantoasoɔ apem no.\n16Yei ne apam a ɔne Abraham yɛeɛ\nsɛ kyɛfa a ɛbɛyɛ wʼagyapadeɛ.”\n19Ɔkaa yei wɔ ɛberɛ a na wɔnnɔɔso,\nahɔhokuo ketewa bi a wɔwɔ Kanaan.\n20Wɔfirii aman so kɔɔ aman so,\nfirii ahemman mu kɔɔ ahemman mu.\n21Nanso, wamma obi anhyɛ wɔn so;\nwɔn enti, ɔkaa ahene anim sɛ;\nna monnyɛ mʼadiyifoɔ bɔne bi.”\nƐda biara mompae mu nka asɛmpa no sɛ ɔgye nkwa.\n24Mommɔ nʼanimuonyam nneyɛɛ ho dawuro wɔ amanaman mu.\nMonka anwanwadeɛ a ɔyɛ nkyerɛ obiara.\n25Awurade yɛ kɛseɛ! Na ɔfata ayɛyie!\nƐsɛ sɛ wɔsuro no sene anyame nyinaa.\n26Anyame a wɔwɔ aman foforɔ so yɛ ahoni bi kwa,\n27Animuonyam ne tumi atwa ne ho ahyia,\nahoɔden ne ahoɔfɛ wɔ nʼatenaeɛ.\n28Momfa mma Awurade, Ao amanaman mmusuakuo,\n29Momfa animuonyam a ɛfata mma Awurade!\nMomfa mo afɔrebɔdeɛ mmra mmɛsom no.\nWɔatim ewiase denden a ɛntumi nhinhim.\n31Momma ɔsoro ani nnye na asase nsɛpɛ ne ho!\nMomma aman nyinaa nte sɛ, “Awurade yɛ ɔhene!”\n32Momma ɛpo ne deɛ ɛwɔ mu nyinaa nteam nkamfo no.\nMomma mfuo ne wɔn nnɔbaeɛ mfa ahosɛpɛ mpue.\n33Momma kwaeɛm nnua nnyegyeeɛ\nnyɛ ayɛyie Awurade anim!\nƐfiri sɛ ɔrebɛbu asase atɛn.\n34Monna Awurade ase, ɛfiri sɛ ɔyɛ\nna nʼadɔeɛ wɔ hɔ daa.\n35Monteateam sɛ, “Gye yɛn, Ao yɛn nkwagyeɛ Onyankopɔn!\nBoa yɛn ano, na gye yɛn firi amanaman nsam,\nna yɛadi ahurisie akamfo wo.”\n36Ayɛyie nka Awurade, Israel Onyankopɔn,\nɛmfiri mmerɛsanten nkɔsi nnasanten.\nNa nnipa no nyinaa gyee so sɛ, “Amen!” Na wɔkamfoo Awurade.\nYerusalem Ne Gibeon Ɔsom\n37Dawid hyehyɛ maa Asaf ne ne mfɛfoɔ Lewifoɔ no sɛ wɔnsom daa wɔ Awurade Apam Adaka no anim, na wɔnyɛ deɛ ɛhia sɛ wɔyɛ no da biara. 38Saa ekuo yi mu nnipa ne Obed-Edom (a ɔyɛ Yedutun babarima no), Hosa ne Lewifoɔ aduosia nwɔtwe a wɔyɛ apono anohwɛfoɔ.\n39Dawid de ɔsɔfoɔ Sadok ne ne mfɛfoɔ asɔfoɔ tenaa Awurade Ahyiaeɛ Ntomadan a ɛwɔ bepɔ Gibeon mu no, sɛ wɔnsom Awurade anim wɔ hɔ. 40Anɔpa ne anwummerɛ biara, wɔbɔ ɔhyeɛ afɔdeɛ wɔ afɔrebukyia a wɔayi asi hɔ ama saa dwumadie no so. Na wɔdii biribiara a wɔatwerɛ sɛ Awurade mmara a ɔde ama Israel no so. 41Dawid sane yii Heman, Yedutun ne afoforɔ bi a wɔbobɔɔ wɔn din, yiyii wɔn no sɛ, wɔnna Awurade ase “Na nʼadɔeɛ no tim hɔ daa.” 42Heman ne Yedutun bɔɔ wɔn ntotorobɛnto, kyankyan ne nnwontodeɛ ahodoɔ de gyegyee ayɛyie nnwom a wɔto maa Onyankopɔn no ho. Na wɔyii Yedutun mmammarima maa wɔyɛɛ apono anohwɛfoɔ.\n43Na nnipa no nyinaa sane kɔɔ wɔn afie mu. Dawid nso sane kɔɔ ne fie, kɔhyiraa ne fiefoɔ.\nASCB : 1 Berɛsosɛm 16


Wiase Nsɛm | Nyan! April 2014\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Icelandic Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Norwegian Oromo Pangasinan Polish Portuguese Romanian Russian Sepedi Serbian Serbian (Roman) Sesotho (Lesotho) Silozi Sinhala Slovak Slovenian Spanish Swahili Swedish Tagalog Thai Tigrinya Tsonga Tswana Turkish Twi Ukrainian Urdu Vietnamese Xhosa Zulu\nWokɔ California kuropɔn Los Angeles a, seesei wɔama traffic light 4,500 a ɛwɔ hɔ nyinaa yɛ adwuma bom; sɛ ɛha sɔ kɔkɔɔ a na baabiara asɔ kɔkɔɔ. Kuro no tenten ne ne tɛtrɛtɛ yɛ akwansin 469 (kilomita 1,215), na nkanea no apete kuro no mu baabiara. The New York Times atesɛm krataa no ka sɛ Los Angeles ne “kuropɔn a edi kan wɔ wiase nyinaa a wɔadi kan ayɛ saa.”\nApɔwmuden asoɛe no ahwehwɛ mu ahunu sɛ efi afe 1990 kosi afe 2010 no, nnipa a wɔayɛ kɛse aboro so no dodow kɔɔ soro ɔha mu nkyem 82. Ɛwom sɛ aduane a nnipa nnya nni wɔ aman pii so ha adwene deɛ, nanso kɛseyɛ mmorosoɔ kunkum nnipa kyɛn ɛkɔm. Wɔkyerɛ sɛ, ɛkɔm kum nipa baako a, kɛseyɛ mmorosoɔ kum nnipa mmiɛnsa ne akyire. Nhwehwɛmufo panin bi a yɛfrɛ no Majid Ezzati ka sɛ, sɛ wohwɛ mu a, “mfe 20 a atwam ni, na nnipa di kɔm. Nanso seesei aduane abu so ama nnuane basabasa nso adɔɔso wɔ aman a afei na wɔrefifi sẽ mpo mu. Eyi de yareɛ abrɛ yɛn.”\nWɔahu suborɔkokɔ bi wɔ supɔw yi so. Wɔkyerɛ sɛ “wakyɛ sene anomaa biara wɔ wiase.” Wato nkosua asan ahwane bio. Wadi mfe sɛn? Afe 1956 na nyansahufo de ahyɛnsode taree ne ho; saa bere no na wadi bɛyɛ mfe nnum. Enti seesei wadi boro mfe 60. Ɛde besi saa bere yi, anomaa yi atwa kwansin ɔpepem mmienu kosi ɔpepem mmiɛnsa (kilomita ɔpepem 3 kosi 4). Eyi te sɛ nea obi fi asase so akɔ bosome so aba saa ara mpɛn nnan kosi nsia.\nNnipa bi ayɛ nhwehwɛmu ahu sɛ wuyi South Africa mmaa mmiɛnsa biara a, emu baako pɔ ne ho. Nku ne samina a wɔde pɔ wɔn ho no tumi di awu paa, enti aman pii abara. Yareɛ a ɛde ba no bi ne, kokoram, adwenemhaw, nsãã ne nansoɔbɛn. Etumi sɛe asaabo nso.\nWiase Nsɛm—April 2014


Exodus 30 | Intanɛt So Bible| Wiase Foforɔ Nkyerɛaseɛ\n30 “Afei fa ɔkanto dua yɛ aduhuam muka a wɔbɛhyew aduhuam+ wɔ so. 2 Ma ɛnyɛ ahinanan; ne ntwemu nyɛ basafa biako, na ne tɛtrɛtɛ nso nyɛ basafa biako. Na ne tenten nyɛ basafa abien. Yɛ mmɛn tuatua ho.+ 3 Fa sika amapa yɛ ho nyinaa, ɛso, nkyɛnmu, ne ne mmɛn. Na fa sika di adwini toto ano hyia.+ 4 Afei fa sika kɔkɔɔ yɛ nkawa abien wɔ nkyɛnmu, benkum ne nifa, wɔ adwini no ase, na wɔde nnua ahyehyɛ mu asoa.+ 5 Fa ɔkanto sen nnua no na fa sika dura ho.+ 6 Na fa si ntwamutam a ɛsɛn hɔ no anim wɔ adanse adaka+ no ho. Ma ensi Adanse no mmuaso anim, baabi a meyi me ho adi akyerɛ wo+ no. 7 “Na Aaron bɛhyew+ aduhuam+ wɔ so. Anɔpa biara, bere a ɔrebɛhwɛ akanea+ no, ɔbɛhyew aduhuam no. 8 Na sɛ edu anwummere na Aaron bɛsɔ akanea no a, ɔbɛhyew aduhuam no. Ɛyɛ aduhuam a mobɛhyew daa daa wɔ Yehowa anim, mo awo ntoatoaso nyinaa mu. 9 Monnhyew aduhuam hunu+ biara wɔ so, na mommmɔ ɔhyew afɔre, aduan afɔre, anaa nsã afɔre biara nso wɔ so. 10 Na afe biara, Aaron de aboa a ɔde bɔɔ bɔne ho mpata afɔre no mogya bɛsosɔ mmɛn no so de atew afɔremuka no ho.+ Ɔbɛyɛ saa pɛnkoro afe biara de apata ama afɔremuka no, mo awo ntoatoaso nyinaa mu, efisɛ ɛyɛ akronkronne mu ade kronkron ma Yehowa.” 11 Na Yehowa toaa so ka kyerɛɛ Mose sɛ: 12 “Bere biara a wobɛkan Israelfo de ahu wɔn dodow+ no, ɛsɛ sɛ wɔn mu biara tua biribi ma Yehowa de pata ma ne kra+ na asiane biara anto wɔn bere a worekan wɔn no.+ 13 Obiara a wɔbɛkan no biara betua dwetɛbona fã, sɛnea wobu dwetɛbona ano wɔ kronkronbea hɔ.+ Dwetɛbona biara yɛ gerah aduonu. Dwetɛbona fã yi ne ntoboa a wobeyi ama Yehowa.+ 14 Obiara a wadi mfe aduonu anaa nea ɛboro saa a wɔbɛkan no no beyi ntoboa ama Yehowa.+ 15 Ɛnsɛ sɛ osikani tua boro dwetɛbona fã, na ohiani nso nntew so.+ Ɛyɛ ntoboa a mubetua ama Yehowa de apata ama mo kra.+ 16 Na gyigye dwetɛ mpata sika no fi Israelfo no hɔ na fa ma ahyiae ntamadan no ho som,+ na ɛnyɛ nkae wɔ Yehowa anim mma Israelfo, na wɔmfa mpata mma mo kra.” 17 Yehowa san ka kyerɛɛ Mose sɛ: 18 “Fa kɔbere yɛ ɛsɛn na fa bi yɛ ne nnyinaso+ si ahyiae ntamadan no ne afɔremuka no ntam, na fa nsu gu mu+ na wɔde ahohoro wɔn nsa ne wɔn nan ho. 19 Aaron ne ne mma mfa nhohoro wɔn nsa ne wɔn nan ho.+ 20 Ansa na wɔbɛkɔ ahyiae ntamadan no mu anaa wɔbɛba afɔremuka no ho de ogya abɔ afɔre ama Yehowa+ no, wɔmfa nsu nhohoro wɔn nsa ne wɔn nan ho, na wɔanwuwu. 21 Wɔnhohoro wɔn nsa ne wɔn nan ho na wɔanwuwu.+ Eyi yɛ ahyɛde a ɔne n’asefo bedi so daa wɔn awo ntoatoaso nyinaa mu.”+ 22 Yehowa toaa so ka kyerɛɛ Mose sɛ: 23 “Hwehwɛ nnuhuam papa:+ kurobow+ momono nnwetɛbona ahanum, anoatre+ saa fã, kyerɛ sɛ nnwetɛbona ahanu aduonum, ne kalamo+ aduhuam nnwetɛbona ahanu aduonum, 24 ne kasia+ aduhuam nnwetɛbona ahanum, sɛnea wobu dwetɛbona ano wɔ kronkronbea+ hɔ, ne ngodua ngo hin+ biako. 25 Fa yɛ ɔsrango kronkron, nnuhuam a ɛyɛ adufrafo nsa ano adwuma.+ Ɛnyɛ ɔsrango kronkron.+ 26 “Fa sra ahyiae ntamadan+ no ne adanse adaka no, 27 ne ɔpon no ne ɛso nneɛma nyinaa, ne kaneadua no ne ɛho nneɛma, ne aduhuam muka, 28 ne afɔremuka a wɔbɔ ɔhyew afɔre wɔ so ne ɛho nneɛma nyinaa, ne ɛsɛn no ne ne nnyinaso no ho. 29 Tew eyinom nyinaa ho ma ɛnyɛ akronkronne mu ade kronkron.+ Obiara a ɔde ne nsa bɛka no, ɛsɛ sɛ ɔyɛ kronkron.+ 30 Sra Aaron+ ne ne mma+ na wɔnyɛ kronkron na wɔatumi asom sɛ asɔfo wɔ m’anim.+ 31 “Ka kyerɛ Israelfo sɛ, ‘Eyi bɛkɔ so ayɛ me srango kronkron, mo awo ntoatoaso nyinaa mu.+ 32 Ɔdesani biara mmfa nnsra, na monnyɛ ne sɛso biara. Ɛyɛ kronkron, na ɛnkɔ so nyɛ kronkron mma mo. 33 Obiara a ɔbɛyɛ ngo te sɛ eyi de aka onipahunu biara no, wobetwa no afi ne man mu.’”+ 34 Yehowa san ka kyerɛɛ Mose sɛ: “Hwehwɛ nnuhuam+ yi: stakiti, onika, galbanum, ne ɛhyɛ.+ Susuw ne nyinaa pɛ. 35 Fa ne nyinaa fra yiye na hyɛ no nkyene+ ma ɛnyɛ aduhuam+ kronkron a emu tew, adufrafo nsa ano adwuma. 36 Afei siw bi ma ɛnyɛ muhumuhu na fa bi si Adanse no anim wɔ ahyiae ntamadan+ no mu, baabi a meyi me ho adi akyerɛ wo+ no. Ɛnyɛ akronkronne mu ade kronkron mma mo. 37 Na aduhuam a wobɛyɛ yi de, monhwɛ na obiara anyɛ bi amfa,+ efisɛ ɛyɛ ade kronkron wɔ Yehowa anim.+ 38 Sɛ ne hua nti obi yɛ aduhuam yi bi a, wobetwa+ no afi ne man mu.”


Nnwom 3 NA-TWI - Ahohia bere mu anɔpa mpae - O Awurade, - Bible Gateway\nNnwom 2Nnwom 4\nNnwom 3 Nkwa Asem (NA-TWI)\n3 O Awurade, nnipa bebree tia me. Nnipa pii pɛ sɛ wɔhaw me. Mewɔ atamfo bebree. 2 Bebree no ara ka se Onyankopɔn remmoa me da. 3 Nanso, Awurade, wone me kyɛm, m’anuonyam ne m’anidaso. Wo nko ara na wubetumi apagyaw me ti a masi no ase aniwu mu no.


Sɛ Wɔtaa Wɔn Mpo A Wɔbɛka Asɛm No | Yesu Asetena\nKENKAN WƆ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Luvale Macedonian Macua Malagasy Malay Maltese Mauritian Creole Maya Moore Myanmar Ndau Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nSɛ Wɔtaa Wɔn Mpo A Wɔbɛka Asɛm No\nMATEO 10:16–11:1 MARKO 6:12, 13 LUKA 9:6\nYESU TETEE ASOMAFO NO NA ƆSOMAA WƆN\nBere a Yesu kaa sɛ asomafo no nkɔka asɛm no, ɔkyekyɛɛ wɔn mu mmienu mmienu, na ɔmaa wɔn adwuma no ho akwankyerɛ a emu da hɔ. Nanso wamfa anso hɔ ara; esiane sɛ na ɔdwene wɔn ho nti, ɔbɔɔ wɔn kɔkɔ sɛ nkurɔfo bɛtaa wɔn. Ɔkaa sɛ: “Hwɛ! meresoma mo sɛ nnwan akɔ mpataku mfimfini; . . . Monhwɛ mo ho yie wɔ nnipa ho; wɔbɛyi mo ama badwafoɔ, na wɔbɛka mo mpire wɔn hyia adan mu. Na me nti, wɔbɛtwe mo akɔ amrado ne ahemfo anim, na ayɛ adanseɛ ama wɔne amanaman no.”—Mateo 10:16-18.\nAmpa, na Yesu akyidifo no bɛhyia ɔtaa paa, nanso ɔmaa wɔn awerɛhyem sɛ: “Sɛ wɔyi mo ma a, monnnwennwene sɛdeɛ mobɛkasa anaasɛ deɛ mobɛka ho; wɔde deɛ mobɛka bɛma mo dɔn no mu; ɛnyɛ mo ara na mokasa, mmom mo Agya no honhom na ɛnam mo so kasa.” Yesu toaa so sɛ: “Onua bɛyi onua ama na wɔaku no, na papa ayi ne ba ama, na mma bɛsɔre atia wɔn awofoɔ na wɔama wɔaku wɔn. Na me din nti nnipa nyinaa bɛtan mo; na deɛ ɔbɛgyina mu akɔsi awieeɛ no, ɔno na wɔbɛgye no nkwa.”—Mateo 10:19-22.\nAsɛnka adwuma no ho hia paa, enti nea ɛbɛyɛ na asuafo no bɛnya fahodi aka asɛm no, Yesu ka kyerɛɛ wɔn sɛ wɔmma wɔn ani nna hɔ. Ɔkyerɛɛ mu sɛ: “Sɛ wɔtaa mo kuro baako mu a, monnwane nkɔ foforɔ mu; nokorɛm mese mo sɛ, morenwie Israel nkuro no nyinaa da na onipa Ba no aba.”—Mateo 10:23.\nAkwankyerɛ ne kɔkɔbɔ ne nkuranhyɛ a Yesu de maa n’asomafo 12 no deɛ, na ɛda mu fua! Nanso, ɛnyɛ asomafo no nko ara na na saa nsɛm no kɔ ma wɔn. Wɔn a Yesu akyi no, wɔbɛba abɛyɛ asɛnka adwuma no bi no, wɔn nso, na Yesu asɛm no fa wɔn ho. Nea ɛma yɛhu saa ne sɛ, ɔka kyerɛɛ n’asuafo no sɛ “nnipa nyinaa bɛtan” wɔn. Wanka sɛ wɔn a asomafo no kɔkaa asɛm no kyerɛɛ wɔn no saa bere no nko ara na wɔbɛtan wɔn. Afei nso, Bible nkaa wɔ baabiara sɛ bere tiaa a asomafo no kɔkaa asɛm no wɔ Galilea no, wɔde wɔn kɔgyinaa atumfoɔ ne ahemfo anim. Bio nso, Bible anka sɛ wɔn abusuafo yii wɔn ma wɔkuu wɔn.\nBiribiara kyerɛ sɛ bere a Yesu reka nsɛm no akyerɛ asomafo no, na ɔrekyerɛ nea ɛbɛba daakye nso. Wo deɛ hwɛ o, Yesu kaa sɛ n’asuafo no rentumi nka asɛm no nkyerɛ obiara na “onipa Ba no aba.” Wohwɛ asɛm no a, wohu sɛ na Yesu reka akyerɛ n’asuafo no sɛ wɔrentumi nka Onyankopɔn Ahenni no ho asɛmpa nwie ansa na Ɔhene Yesu Kristo aba abɛbu atɛn ama Onyankopɔn.\nSɛ asomafo no reka asɛm no na nkurɔfo taa wɔn a, ɛnsɛ sɛ ɛyɛ wɔn nwonwa. Yesu kaa sɛ: “Osuani nsene ne kyerɛkyerɛfoɔ, na akoa nsene ne wura.” Ná Yesu asɛm no mu da hɔ. Onyankopɔn Ahenni no ho asɛm a ɔkae nti, nkurɔfo dii n’ani paa, na asuafo no nso, saa ara na na wɔbɛyɛ wɔn. Nanso ɔmaa wɔn awerɛhyem sɛ: “Monnsuro wɔn a wɔkum nipadua nanso wɔntumi nkum ɔkra no; mmom monsuro deɛ ɔbɛtumi asɛe ɔkra ne nipadua no nyinaa wɔ Gehenna.”—Mateo 10:24, 28.\nYesu yɛɛ wei ho nhwɛso. Wamma owuo anhunahuna no, na mmom ɔhuu sɛ Yehowa ne tumi nyinaa wura, enti ɔde akokoduru dii no nokware. Ade nyinaa so Tumfoɔ Nyankopɔn no na ɔbɛtumi asɛe obi ‘kra,’ kyerɛ sɛ, ɔno na anidaso a obi wɔ sɛ ɔbɛtena ase daakye no wɔ ne nsam. Ɔno nso na ɔbɛtumi anyane no afiri awufo mu ama no daa nkwa. Ɛbɛyɛ sɛ saa asɛm no maa asomafo no awerɛhyem paa!\nYesu yɛɛ mfatoho bi maa n’akyidifo no huu sɛ Onyankopɔn dɔ wɔn na ɔbɛhwɛ wɔn. Ɔkaa sɛ: “Wɔntɔn nkasanoma mmienu nnye kaprɛ? Nanso emu baako mpo ntɔ fam a mo Agya nnim ho hwee. . . . Enti monnsuro: Mosom bo sene nkasanoma bebree.”—Mateo 10:29, 31.\nAsɛm a Yesu asuafo no kɔkae no, na ɛbɛpaapae mmusua mu; ná ebinom bɛtie na ebinom nso rentie. Yesu kyerɛɛ mu sɛ: “Monnnwene sɛ mede asomdwoeɛ baa asase so.” Anokwa, gye sɛ obi nya gyidi ne akokoduru ansa na watumi afiri abusua bi mu abɛsua Bible mu nokware agye atom. Enti Yesu kaa sɛ: “Deɛ ɔpɛ ne papa anaa ne maame asɛm sene me no mfata me, na deɛ ɔpɛ ne babarima anaa ne babaa asɛm sene me no nsɛ me.”—Mateo 10:34, 37.\nNe nyinaa akyi no, na ebinom bɛgye n’asuafo no atom, efisɛ ɔkaa sɛ: “Obiara a ɔma nketewa yi mu baako nsuonwunu kuruwa mã nom ɛsiane sɛ ɔyɛ osuani nti no, mese mo nokorɛm sɛ, n’akatua remmɔ no kwan biara so.”—Mateo 10:42.\nYesu maa asomafo no akwankyerɛ, na ɔbɔɔ wɔn kɔkɔ hyɛɛ wɔn nkuran. Afei deɛ, na wɔayɛ krado sɛ wɔbɛka asɛm no, enti wɔsii mu kɔfaa “asasesini no mu kɔɔ nkuraa nyinaa ase kaa asɛmpa no, na wɔsaa nyarewa wɔ baabiara.”—Luka 9:6.\nKɔkɔbɔ bɛn na Yesu de maa n’asuafo no?\nAwerɛkyekyesɛm bɛn na Yesu ka kyerɛɛ wɔn?\nDɛn na ɛkyerɛ sɛ akwankyerɛ a Yesu de maa wɔn no fa yɛn nso yɛn ho?


Daniel 8 AKCB - Matteus 8 LB\nOdwennini Ne Ɔpapo Ho Anisoadehu\n1Ɔhene Belsasar adedi mfe abiɛsa so, me, Daniel, minyaa anisoadehu foforo bi a na edi nea ada ne ho adi akyerɛ me dedaw no akyi. 2Mʼanisoadehu mu no, mihuu sɛ na mewɔ Susa abanwa a ɛwɔ Elam mantam no mu; na mʼanisoadehu mu no, na mewɔ Asuka Ulai ho. 3Memaa mʼani so no, mihuu Odwennini a ɔwɔ mmɛn atenten abien na ogyina suka no ho wɔ mʼanim. Na ne mmɛn no woware. Na ne mmɛn no baako ware sen baako, nanso nea ɛware no, akyiri no, enyinii. 4Mehwɛɛ Odwennini no sɛ ɔrepempem kɔ atɔe, atifi ne anafo fam. Na aboa biara ntumi nnyina nʼanim, na obiara nni hɔ a obetumi agye obi foforo afi ne nsam. Ɔyɛɛ nea ɔpɛ, na ɔyɛɛ ɔkɛse.\n5Bere a migu so redwen eyi ho no, prɛko pɛ, ɔpapo bi a ɔwɔ abɛn kɛse bi a etua nʼani abien no ntam pue fii atɔe fam, twaa mu faa asase no nyinaa so a ne nan mpo nka fam. 6Ɔde nʼani kyerɛɛ Odwennini a ɔwɔ mmɛn abien no a mihuu sɛ na ogyina suka no ho no. Na ɔde ahoɔden tuu mmirika kɔɔ ne so. 7Ɔpapo no sii ntɔkɔnan a emu yɛ den, na ɔpem Odwennini no bubuu ne mmɛn abien no. Odwennini no yɛɛ mmerɛw na wantumi annyina ɔpapo no anim; enti ɔpapo no pem no hwee fam, tiatiaa no so, na obiara antumi annye no amfi ne nsam. 8Ɔpapo no bɛyɛɛ oniɔdenfo kɛse. Nanso, nʼaniɔden no duu ne mpɔmpɔnso no, nʼabɛn kɛse no bui, na nʼanan mu no, mmɛn akɛse anan fifii a ɛkyerɛkyerɛ ɔsoro mframa anan no so.\n9Abɛn foforo bi puee wɔ mmɛn akɛse no mu baako ho. Efii ase kakraa bi, na ne tumi yɛɛ kɛse kɔɔ anafo ne apuei fam, de kɔɔ Asase Fɛɛfɛ no so. 10Enyinii ara kɔkaa ɔsoro asafo, na ɔtotow asafo no mu bi a wɔyɛ nsoromma guguu fam, tiatiaa wɔn so. 11Na ɔmaa ne ho so bɛyɛɛ ne ho ɔkɛse sɛ ɔsoro asafo no Sahene. Ogyee daa daa afɔre fii ne nsam, na ɔsɛee ne kronkron tenabea hɔ. 12Esiane atuatew no nti, wɔde ahotefo asafo no ne wɔn daa daa afɔre maa no. Na wɔtow nokware kyenee.\n13Afei metee ɔkronkronni bi sɛ ɔrekasa, na ɔkronkronni foforo bisaa no se, “Bere bɛn na anisoadehu yi bɛba mu—nea ɛfa daa daa afɔre, atuatew a ɛde ɔsɛe ba, kronkron tenabea a wobegyaa mu ama, ne Awurade asafo a wobetiatia wɔn so no?”\n14Obuaa no se, “Ebedi anwummere ne anɔpa ahorow 2,300, ansa na wɔasan atew kronkron tenabea no ho.”\nAnisoadehu No Nkyerɛase\n15Bere a me Daniel, merehwɛ anisoadehu na mepɛɛ sɛ mete ase no, obi a ɔte sɛ ɔbarima begyinaa mʼanim. 16Na metee onipa nne a ɛrefrɛ fi Ulai mu se, “Gabriel, kyerɛ saa ɔbarima yi anisoadehu no ase.”\n17Ɔrebɛn faako a na migyina no, misuroe, na mede mʼanim butuw fam. Ɔka kyerɛɛ me se, “Onipa ba, te ase sɛ anisoadehu no fa awieibere no ho.”\n18Bere a ɔrekasa akyerɛ me no, medaa nnahɔɔ a mʼanim butuw fam. Na osoo me mu de me gyinaa mʼanan so.\n19Ɔkae se, “Merebɛka nea ebesi akyiri no wɔ abufuwbere mu akyerɛ wo, efisɛ anisoadehu no fa awiei bere a wɔahyɛ no ho. 20Odwennini a ɔwɔ mmɛn abien no gyina hɔ ma Media ne Persia ahemfo no. 21Ɔpapo niɔdenfo no yɛ Helahene, na abɛn kɛse a etua nʼani ntam no yɛ ɔhene a odi kan no. 22Mmɛn anan a ebesisii mmɛn a ebubuu no anan mu no gyina hɔ ma ahenni anan a ɛbɛsɔre afi ne man no mu, nanso wɔn tumidi renyɛ pɛ.\n23“Wɔn adedi no rekɔ awiei no, bere a atuatewfo no ayɛ atirimɔden mmoroso no, ɔhene a ɔyɛ den, na odi akɔntɔnkyesɛm bɛsɔre. 24Ɔbɛyɛ den yiye a emfi nʼankasa tumi mu. Ɔbɛsɛe ade ama nnipa ho adwiriw wɔn, na obedi nkonim wɔ biribiara a ɔbɛyɛ mu. Ɔbɛsɛe ahoɔdenfo ne akronkronfo. 25Ɔbɛma nnaadaa agye ntin, na ɔbɛyɛ ahomaso. Ɔbɛsɛe bebree a ɔmmɔ nkae, na ɔbɛsɔre atia ahenemma mu Ɔheneba no, nanso wɔbɛsɛe no a emfi onipa ahoɔden mu.\n26“Anwummere ne anɔpa anisoadehu a wɔde ama wo no yɛ nokware, nanso, so ano, efisɛ ɛfa daakye bi a ennya mmae ho.”\n27Me, Daniel, meyɛɛ mmerɛw, na meyaree nna kakra. Akyiri no, mesɔre kɔyɛɛ ɔhene adwuma. Anisoadehu no yɛɛ me ahodwiriw; na ɛboroo ntease so.\nAKCB : Daniel 8


Wɔka kyerɛɛ Abraham sɛ ɔmfa Isak mmɔ afɔre (1-19)\nAman nyinaa nhyira gyina Abraham aseni so (15-18)\nRebeka abusua (20-24)\n22 Akyiri yi, nokware Nyankopɔn no sɔɔ Abraham hwɛe.+ Ɔbɔɔ ne din frɛɛ no sɛ: “Abraham!” Na ogyee so sɛ: “Mini!” 2 Ɛnna ɔka kyerɛɛ no sɛ: “Mesrɛ wo, fa wo ba koro a wodɔ no,+ Isak,+ kɔ Moria+ asaase so kɔbɔ ɔhyew afɔre wɔ mmepɔw no baako a mɛkyerɛ wo so.” 3 Enti Abraham sɔree anɔpatutuutu hyehyɛɛ n’afurum, na ɔfaa ne nkoa baanu ne ne ba Isak kaa ne ho. Ɔpaapaee anyina a ɔde bɛbɔ ɔhyew afɔre no, na osiim kɔɔ faako a nokware Nyankopɔn no kyerɛɛ no no. 4 Ɛda a ɛto so abiɛsa no, Abraham maa n’ani so, na ohuu beae no wɔ akyirikyiri. 5 Afei Abraham ka kyerɛɛ ne nkoa no sɛ: “Mo ne afurum no ntwɛn wɔ ha, na me ne abofra no rekɔ hɔ akɔsom na yɛasan aba mo nkyɛn.” 6 Ɛnna Abraham de anyina a ɔde bɛsɔ ogya abɔ ɔhyew afɔre no soaa ne ba Isak, na ɔfaa ogya* ne sekan kurae, na wɔn baanu siim kɔe. 7 Afei Isak frɛɛ ne papa Abraham sɛ: “Papa!” Na ogyee so sɛ: “Me ba, mini!” Na ɔkae sɛ: “Ogya ne anyina ni, na oguan a yɛde bɛbɔ ɔhyew afɔre no wɔ he?” 8 Ɛnna Abraham kae sɛ: “Me ba, Onyankopɔn ankasa bɛkyerɛ oguan a yɛde bɛbɔ ɔhyew afɔre no.”+ Na wɔn baanu toaa so kɔe. 9 Bere a wokoduu faako a nokware Nyankopɔn no kyerɛɛ no no, Abraham sii afɔremuka wɔ hɔ, na ɔhyehyɛɛ anyina no wɔ so. Afei ɔkyekyeree ne ba Isak nsa ne ne nan, na ɔde no too anyina no so wɔ afɔremuka no so.+ 10 Afei Abraham teɛɛ ne nsa twee sekan no sɛ ɔrebekum ne ba no.+ 11 Ɛnna Yehowa bɔfo fi soro frɛɛ no sɛ: “Abraham, Abraham!” Na ogyee so sɛ: “Mini!” 12 Na ɔkae sɛ: “Mfa wo nsa nka abofra no; nyɛ no hwee. Afei na mahu sɛ wusuro Onyankopɔn, efisɛ woamfa wo ba koro no ankame me.”+ 13 Ɛnna Abraham maa n’ani so hwɛɛ ne ntentenso, na ohuu odwennini bi a ne mmɛn aka ɔdɔtɔ* mu. Enti Abraham koyii no de no sii ne ba no ananmu bɔɔ ɔhyew afɔre. 14 Na Abraham frɛɛ hɔ Yehowa-Yire.* Eyi nti na nnɛ yi nyinaa wɔka sɛ: “Yehowa bɛkyerɛ wɔ ne bepɔw so”+ no. 15 Yehowa bɔfo fi soro frɛɛ Abraham ne mprenu so, 16 na ɔkae sɛ: “Yehowa asɛm ni: ‘Esiane sɛ woayɛ eyi na woamfa wo ba koro no ankame me+ nti, meka me ho ntam sɛ,+ 17 ɔkwan biara so mehyira wo, na ɔkwan biara so mɛma w’aseni* ayɛ bebree te sɛ ɔsoro nsoromma ne mpoano anwea;+ na w’aseni* bɛfa n’atamfo nkurow apon.*+ 18 Ɛnam w’aseni*+ so na asaase so aman nyinaa benya nhyira, efisɛ woatie me nne.’”+ 19 Afei Abraham san baa ne nkoa no nkyɛn, na wosiim kɔɔ Beer-Seba;+ na Abraham kɔɔ so tenaa Beer-Seba. 20 Eyinom akyi no, wɔbɛbɔɔ Abraham amanneɛ sɛ: “Hwɛ, Milka nso awo mma ama wo nua Nahor:+ 21 Ne ba panyin Us, ne ne nua Bus, ne Kemuel a ɔyɛ Aram agya, 22 ne Kesed, Haso, Pildas, Yidlaf, ne Betuel.”+ 23 Betuel nso woo Rebeka.+ Mmarima baawɔtwe yi na Milka woo wɔn maa Abraham nua Nahor. 24 Ne mpena* a wɔfrɛ no Reuma no nso woo Teba, Gaham, Tahas, ne Maaka.\n^ Ebetumi akyerɛ nnyansramma.\n^ Anaa “wura kusuu.”\n^ Ɛkyerɛ, “Yehowa Bɛkyerɛ; Yehowa De Bɛma.”\n^ Anaa “W’asefo.” Hebri kasa mu no, wɔka no sɛ ade baako, nanso etumi gyina hɔ ma dodow kabea.


Kyerɛ Nneɛma Ho Anisɔ\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Greenlandic Haitian Creole Hebrew Hiligaynon Hindi Hmong (White) Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Kongo Korean Latvian Lingala Lithuanian Luganda Luvale Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Persian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Sesotho (South Africa) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tajiki Tamil Tatar Tetun Dili Thai Tigrinya Tok Pisin Tsonga Tswana Turkish Twi Ukrainian Urdu Vietnamese Waray-Waray Wolaita Xhosa Yoruba Zulu\nSɛ aware bɛsɔ a, ɛsɛ sɛ ɔbaa ne okunu nyinaa kyerɛ nneɛma ho anisɔ. Nanso awarefo pii wɔ hɔ a edu baabi a nneɛma pa a wɔn hokafo yɛ no, wonhu na kampɛsɛ wɔakyerɛ ho anisɔ. Aware ho fotufo bi kaa wɔ nhoma bi mu sɛ, sɛ awarefo ba ne nkyɛn a, “nea wonnya [wɔ wɔn aware mu] nko ara na wɔka ho asɛm. Nea wonya no deɛ, wɔmmɔ so. Sɛ wɔbɛtena m’anim a, nea wɔpɛ sɛ ɛsesa wɔ wɔn aware mu nko ara na wɔyɛ ho dede. Nea wɔn ani gye ho no deɛ, wɔnka ho asɛm. Wɔn nyinaa haw ne sɛ nea wɔn hokafo yɛ ma wɔn no, wɔnyɛ biribi mfa nkyerɛ sɛ wɔn ani sɔ, enti ɛmma wonhu sɛ wɔdɔ wɔn ho.”—Emotional Infidelity.\nSɛ woyɛ ɔwarefo a, dɛn na wo ne wo hokafo betumi ayɛ de adi ɔhaw yi ho dwuma?\nSɛ mokyerɛ nneɛma ho anisɔ a, ɛbɛma mo ntam ayɛ kama. Sɛ ɔbaa ne okunu bɔ mmɔden sɛ obiara de n’adwene besi nneɛma pa a ne yɔnko yɛ so, na ɔka ho asɛm a ɛma wɔn aware sɔ. Sɛ awarefo taa kyerɛ nneɛma ho anisɔ, na sɛ abufuw mpo ba wɔn ntam a, etumi dwudwo ano.\nƆyere. Nhoma a yɛadi kan aka ho asɛm no san kaa sɛ, “Mmarima pii biri wɔn mogya ani ansa na wɔatumi ahwɛ wɔn mmusua, nanso wɔn yerenom nhu.” (Emotional Infidelity) Mmusua bi wɔ hɔ a mmaa no nso yɛ adwuma, nanso ne nyinaa akyi ɛnna fam mma mmarima no.\nOkunu. Mmaa pii yere wɔn ho yɛ nnwuma, wɔtete mmofra, na wɔyɛ fie nnwuma, nanso wɔn kununom ntaa nhu. Ɔbaa bi a ɔde Fiona * aware bɛyɛ mfe mmiɛnsa ni. Ɔkaa sɛ, “Yɛn mu biara tumi fom ne yɔnko, na sɛ mefom a, etumi haw me paa. Enti sɛ meyɛ biribi, te sɛ efie nnwuma, na me kunu kamfo me a, ɛma mihu sɛ nea mintumi nyɛ nyinaa akyi mpo ɔda so ara dɔ me. Mihu nso sɛ odwen me ho, na ɛma m’ani gye!”\nMmom, sɛ okunu anaa ɔyere te nka sɛ nea ɔbɛyɛ biara nyɛ ne hokafo fɛ a, ebetumi ama aware no agyigya. Valerie yɛ ɔbaa warefo, na nea ɔkae ni: “Sɛ wote nka sɛ nea woyɛ biara nsɔ wo hokafo ani, na sɛ obi foforo ma wuhu sɛ ɔno deɛ n’ani sɔ wo a, anhwɛ a w’ani bɛkɔ akodi n’akyi.”\nFa w’ani to fam. Fa nnawɔtwe baako si hɔ, na hwɛ suban pa a wo hokafo yi no adi no. Afei, fa w’ani to fam na ama woahu nneɛma a ɔyɛ boa ma biribiara kɔ so pɛpɛɛpɛ wɔ fie no. Ebetumi mpo ayɛ nneɛma bi a woabu w’ani agu so abesi sesɛɛ. Nnawɔtwe no awiei no, kyerɛw (1) suban pa a w’ani gyee ho wɔ wo hokafo no ho, ne (2) nneɛma a ɔyɛ de boaa abusua no.—Bible mu asɛm: Filipifo 4:8.\nAdɛn nti na ɛho hia sɛ wode w’ani to fam? Ɔbaa warefo bi a ɔde Erika kaa sɛ: “Sɛ woware kyɛ kakra a, anhwɛ a wubefi ase abu w’ani agu nneɛma pa a wo hokafo yɛ no so. Ɔyɛ adepa bi mpo a, wunhu; nea ɛnkɔ yiye no, ɛno mmom paa na wuhu.”\nBisa wo ho sɛ: ‘Adwumaden a me hokafo yɛ no, ɛyɛ a mibu m’ani gu so anaa?’ Enti sɛ wo kunu yɛ nneɛma bi yiye wɔ fie a, ɛyɛ a woda no ase? Anaasɛ wofa no sɛ ɛyɛ n’asɛde sɛ ɔyɛ nti ɛho nhia sɛ wokamfo no? Sɛ woyɛ barima a, ɛyɛ a wote nka sɛ nea wo yere reyɛ de atete mmofra no, ɛyɛ mmaa adwuma nti onhia nkamfo anaa? Mmɔden biara a wo hokafo rebɔ no, fa yɛ wo botae sɛ wode w’adwene besi so, na yɛ biribi fa kyerɛ sɛ w’ani sɔ. Sɛ ɛyɛ kɛse anaa ketewa mpo a, ma onhu sɛ w’ani sɔ nea ɔyɛ de boa abusua no.—Bible mu asɛm: Romafo 12:10.\nFi wo komam kamfo no. Bible ma yehu sɛ ɛnnɔɔso sɛ yɛn ani bɛsɔ nneɛma kɛkɛ, mmom ɛkyerɛ sɛ yɛnyɛ biribi mfa ‘nkyerɛ.’ (Kolosefo 3:15) Enti fa yɛ wo su sɛ, wo hokafo yɛ biribi a wobɛda no ase. James kaa sɛ: “Sɛ meyɛ biribi na me yere kamfo me a, ɛma meyere me ho sɛ mɛyɛ okunu pa. Afei ɛma meyɛ nea metumi biara sɛ mɛma aware no asɔ.”—Bible mu asɛm: Kolosefo 4:6.\nSɛ awarefo kyerɛ nea wɔn mu biara yɛ ho anisɔ a, ɛma wɔn aware sɔ. Michael aware na nea ɔkae ni: “Migye di sɛ, sɛ awarefo de wɔn adwene si nea wɔn hokafo bɔ mu mmɔden so a, anka aware pii rengu. Sɛ ɔhaw bi sɔre mpo a, wɔmpere wɔn ho ngu aware no, efisɛ da biara nneɛma pa a wɔn hokafo yɛ no wɔ wɔn adwenem.”\n^ nky. 9 Wɔasesa edin ahorow no bi.\n“Biribiara a ɛsɛ ayeyi no, monkɔ so nsusuw saa nneɛma yi ho.”—Filipifo 4:8.\n“Munni kan mfa nidi mma mo ho mo ho.”—Romafo 12:10.\n“Momma mo kasa ho mmra nyam bere nyinaa.”—Kolosefo 4:6.\nETHAN NE NE YERE TIA\n“Ɔhaw a daa mihyia no tumi twe me mu nsu paa. Nanso, me yere Tia taa ka kyerɛ me sɛ, mmɔden a mebɔ sɛ mɛyɛ okunu pa no, n’ani sɔ. Ɔka nsɛm bi saa a, ɛma me ho san me.”\n“Adwuma a meyɛ no twe me mu paa. Enti sɛ me kunu Ethan ma mihu sɛ n’ani sɔ nea meyɛ nyinaa a, ɛma me ho sisi me ho so. Nea ɛma mihu sɛ n’ani sɔ me ampa ne sɛ, sɛ meka sɛnea nneɛma kɔe a ɔyɛ aso tie me. Ne nyinaa ma mete nka sɛ ɔda so ara dɔ me.\nDɛn na Bible Ka Fa Anisɔ Ho?\nSɛ yɛkyerɛ nneɛma ho anisɔ a, yenya so mfaso pii. Sɛn na ɛboa wo, na wobɛyɛ dɛn akyerɛ nneɛma ho anisɔ?\nShare Share Kyerɛ Nneɛma Ho Anisɔ\nText Baabi a wubetumi atwe nneɛma akenkan NYAN! Adwenemhaw Redi Mmabun Nya—Adɛn Ntia? Dɛn na Ɛbɛboa?\nShare Share NYAN! Adwenemhaw Redi Mmabun Nya—Adɛn Ntia? Dɛn na Ɛbɛboa?\nNYAN! Adwenemhaw Redi Mmabun Nya—Adɛn Ntia? Dɛn na Ɛbɛboa?


Yesu Saa Obi a Wɔwoo No Onifuraefo Yareɛ | Yesu Asetena\nKENKAN WƆ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Luvale Macedonian Macua Malagasy Malay Maltese Mauritian Creole Maya Moore Myanmar Ndau Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nƆSAA ONIFURAEFO BI A ƆSRƐSRƐ ADE YAREƐ\nƐduu Homeda no, na Yesu da so wɔ Yerusalem. Bere a ɔne n’asuafo nam kuro no mu no, wɔhuu obi a wɔwoo no onifuraefo sɛ ɔresrɛsrɛ ade. Asuafo no bisaa Yesu sɛ: “Rabi, hwan na ɔyɛɛ bɔne, ɔbarima yi anaa n’awofoɔ, a enti wɔwoo no nifirani yi?”—Yohane 9:2.\nNá asuafo no nim sɛ ɔbarima no nni ɔkra bi a ɛte baabi ansa na wɔrewo no, nanso ebia na wɔpɛ sɛ wɔhu sɛ abofra hyɛ yafunu mu a, ɔbɛtumi ayɛ bɔne anaa. Yesu buaa wɔn sɛ: “Ɔbarima yi anaa n’awofoɔ mu biara nyɛɛ bɔne, na mmom sɛdeɛ Onyankopɔn nnwuma bɛda adi wɔ ne fam ntira.” (Yohane 9:3) Enti, ɔbarima no anifurae no, na ɛmfiri bɔne pɔtee bi a n’awofo ayɛ. Nea ɛwom ne sɛ, Adam de bɔne awo yɛn nyinaa, enti wɔtumi de yareɛ te sɛ anifurae wo yɛn. Nanso ɔbarima no anifurae no maa Yesu akwannya a ɔde bɛda Onyankopɔn nnwuma adi na wasa no yareɛ sɛnea na wasa ebinom yareɛ no.\nYesu sii so dua sɛ ɛnsɛ sɛ ɔtoto saa adwuma no ase koraa. Ɔkaa sɛ: “Adekyeeɛ wɔ hɔ yi, ɛsɛ sɛ yɛyɛ deɛ ɔsomaa me no nnwuma; anadwo reba a obiara rentumi nyɛ adwuma. Berɛ tenten a mewɔ wiase yi deɛ, mene wiase hann.” (Yohane 9:4, 5) Ná aka kakra ama Yesu awu, na ɔwu nso a, ɔbɛkɔ adamena mu ama ayɛ sɛnea ɔhyɛ sum mu a ɔntumi nyɛ hwee. Ɔnnya nkɔe no deɛ, na ɔyɛ wiase hann.\nYesu saa ɔbarima no yareɛ anaa? Sɛ saa a, sɛn na ɔyɛɛ no? Ɔtee ntasuo too fam, na ɔde fraa dɔteɛ de yɛɛ onifuraefo no ani kaa sɛ: “Kɔhohoro no Siloa tadeɛ” no mu. (Yohane 9:7) Ɔbarima no kɔe; ɔkɔhohoroe no, n’ani buei. Ɛfiri bere a wɔwoo no, na ɔnhuu ade da. Enti hwɛ sɛnea n’ani bɛgye afa!\nWɔn a wɔnim ɔbarima no ne nnipa a wɔte bɛn no no ho dwirii wɔn. Ebinom bisaa sɛ: “Ɛnyɛ ɔbarima a na ɔtaa tena ase srɛsrɛ adeɛ no nie?” Ebinom nso buaa sɛ: “Ɔno a.” Nanso ebinom annye anni, enti wɔkaa sɛ: “Dabi, mmom ɔsɛ no.” Ɛnna ɔbarima no ankasa kaa sɛ: “Ɛyɛ me a.”—Yohane 9:8, 9.\nAfei wɔbisaa no sɛ: “Ɛnneɛ ɛyɛɛ dɛn na w’ani bueeɛ?” Ɔbuaa sɛ: “Obi a wɔfrɛ no Yesu na ɔfraa dɔteɛ de sraa m’ani so ka kyerɛɛ me sɛ, ‘Kɔ Siloa mu kɔhohoro.’ Enti mekɔhohoroeɛ na mehunuu adeɛ.” Ɛnna wɔbisaa no sɛ: “Ɔwɔ he?” Ɔbarima no buaa sɛ: “Mennim.”—Yohane 9:10-12..\nNkurɔfo no de no kɔɔ Farisifo no hɔ, na wɔn nso bisaa no sɛnea ɛyɛe a n’ani buei. Ɔka kyerɛɛ wɔn sɛ: “Ɔde dɔteɛ yɛɛ m’ani so, ɛnna mehohoroeɛ a mehunu adeɛ yi.” Anka ɛsɛ sɛ Farisifo no ani gye sɛ ɔbarima no anya ayaresa, nanso wɔn mu bi kasa tiaa Yesu. Wɔkaa sɛ: “Onipa yi mfiri Onyankopɔn hɔ, ɛfiri sɛ ɔnni Homeda.” Wɔn mu binom nso kaa sɛ: “Ɛbɛyɛ dɛn na obi a ɔyɛ ɔbɔnefoɔ atumi ayɛ nsɛnkyerɛnne a ɛte saa?” (Yohane 9:15, 16) Ná wɔn mu akyɛ.\nBere a obiara kaa nea ɔbɛka wiei no, wɔbisaa ɔbarima a wɔasa no yareɛ no sɛ: “Berɛ a wabue w’ani yi, ɛdeɛn na woka fa ne ho?” Ɔno nso deɛ, na ɔgye Yesu di, enti ɔkaa sɛ: “Ɔyɛ odiyifoɔ.”—Yohane 9:17.\nFarisifo no annye anni. Ebia ɛyɛɛ wɔn sɛ Yesu ne ɔbarima no ahyehyɛ ho pɛ sɛ wɔdaadaa nkurɔfo. Wɔyɛɛ sɛ wɔbɛma ɔbarima no awofo aba asɛm no mu bi, na ebia ɛno bɛma wɔahu asɛm no mu nokware.\nƆbarima no anifurae no, na ɛfiri n’awofo anaa? Anifurae no fi dɛn?\nBere a onifuraefo no nyaa ayaresa no, dɛn na wɔn a wɔnim no no kae?\nƆbarima no nyaa ayaresa no, nsɛm bɛn na Farisifo no kekae a ɛkyerɛ sɛ na wɔn mu akyɛ?


Ɔbarima a Ɔkyerɛwfo Toa Bɔ N’asen—Hesekiel 9:2 | Adesua\nKENKAN WƆ Acholi Albanian Amharic Angolan Sign Language Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chiyao Chuvash Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mixe Mongolian Moore Myanmar Ndebele (Zimbabwe) Nepali Nigerian Pidgin Norwegian Nyungwe Nzema Okpe Oromo Ossetian Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Vietnamese Waray-Waray Welsh Wolaita Yoruba Zande Zapotec (Isthmus)\nƐnnɛ, ɔbarima a ɔkyerɛwfo toa bɔ n’asen no gyina hɔ ma hena? Ɔne Yesu Kristo. Enti, wɔn a wobenya nkwa no, Yesu ankasa na ɔbɛhyɛ wɔn agyirae\nHesekiel nyaa anisoadehu bi. Ohuu ɔbarima bi a ɔkyerɛwfo toa bɔ n’asen ne mmarima nsia a obiara kura dade a ɔde bɛsɛe ade. Saafo yi gyina hɔ ma henanom?\nWogyina hɔ ma ɔsoro asafodɔm a wɔsɛee Yerusalem no. Wɔka ho bi na wɔbɛsɛe Satan wiase bɔne yi wɔ Harmagedon. Wei yɛ ntease foforo a yɛanya. Adɛn nti na ɛtɔ asom?\nAka kakra ma wɔasɛe Yerusalem wɔ afe 607 ansa na Yesu reba no, Hesekiel hui sɛ Yerusalemfo a wɔawae no reyɛ abofonode. Ɛno akyi, onyaa anisoadehu bi a ɛkyerɛɛ nea ebesi ansa na wɔasɛe Yerusalem kurow no. Ohuu mmarima nsia a wokurakura nnade a wɔde sɛe ade. Ɔsan huu ɔbarima bi a ɔka wɔn ho. Ɔno de, ná “ɔhyɛ nwera a ɔkyerɛwfo toa bɔ n’asen.” (Hes. 8:6-12; 9:2, 3) Wɔka kyerɛɛ saa ɔbarima no sɛ: “Sen fa kurow no mu, . . . na hyɛ wɔn a wɔresi apini na wɔredi akyide a wɔyɛ wɔ hɔ nyinaa ho abooboo no moma so agyirae.” Afei wɔka kyerɛɛ mmarima a wokura nnade a wɔde sɛe ade no sɛ, wonni n’akyi mfa kurow no mu na wonkunkum obiara a wɔanhyɛ no agyirae no. (Hes. 9:4-7) Dɛn na yesua fi saa anisoadehu yi mu? Ná ɔbarima a ɔkyerɛwfo toa bɔ n’asen no gyina hɔ ma hena?\nHesekiel nyaa saa anisoadehu no wɔ afe 612 ansa na Yesu reba. Mfe nnum akyi no, anisoadehu no nyaa mmamu a edi kan bere a Babilon asraafo sɛee Yerusalem no. Ɛwom, Babilonfo a wɔsɛee Yerusalem no, na wɔyɛ abosonsomfo. Nanso, Yehowa de wɔn dii dwuma sɛ n’abrafo. (Yer. 25:9, 15-18) Nea enti a yɛka saa ne sɛ, wɔn na Yehowa de wɔn sɛee ne nkurɔfo a wɔawae no. Nanso, Yehowa amma wɔansɛe obiara kɛkɛ. Wamma wɔansɛe apapafo amfra abɔnefo. Yudafo a na wɔn ani nnye abofonode a ɛrekɔ so wɔ Yerusalem ho no, Yehowa ma wohui sɛ ɔdɔ wɔn. Ɔyɛɛ nhyehyɛe de gyee wɔn nkwa.\nWɔn a wɔhyɛɛ Yudafo no agyirae no, na Hesekiel nka ho. Saa ara nso na wɔn a wɔsɛee kurow no, na ɔnka ho. Mmom, abɔfo na wɔhwɛ ma wɔsɛee kurow no. Enti yɛbɛka a, anisoadehu a Hesekiel nyae no abue yɛn ani ama yɛahu nea ɛkɔɔ so wɔ soro. Yehowa maa n’abɔfo no dii kan hyɛɛ apapafo no agyirae, kyerɛ sɛ, ɔpaapaee abɔnefo ne apapafo no mu. Afei, ɔma wɔsɛee abɔnefo no, na wogyee apapafo no nkwa. *\nKan no, yɛkyerɛɛ mu sɛ yɛn bere mu de, ɔbarima a ɔkyerɛwfo toa bɔ n’asen wɔ anisoadehu no mu no gyina hɔ ma wɔn a wɔasra wɔn no nkaefo. Ná yɛka nso sɛ, ɛnnɛ yi ara sɛ obi tie asɛmpa a yɛreka no a, na yɛahyɛ no agyirae ama nkwagye. Nanso, nnansa yi yɛabehu sɛ ehia sɛ yɛsakra nkyerɛkyerɛmu a yɛde mae no mu. Asɛm a ɛwɔ Mateo 25:31-33 no ma yehu sɛ Yesu na obebu atɛn. Obebu nnipa atɛn korakora wɔ ahohiahia kɛse no mu. Saa bere no na ɔbɛpaapae nnipa mu. Wɔn a wɔte sɛ nguan no benya nkwa, na wɔn a wɔte sɛ mmirekyi no, wɔasɛe wɔn.\nEsiane ntease foforo a yɛanya yi nti, dɛn na yesua fi Hesekiel anisoadehu no mu? Yebetumi asua nneɛma bɛyɛ nnum:\nAka kakra ama wɔasɛe Yerusalem no, Hesekiel ne Yeremia yɛɛ ɔwɛmfo adwuma, sɛnea bere bi Yesaia yɛe no. Ɛnnɛ, Yehowa nam n’asomfo kakraa bi a wɔasra wɔn so rema ne nkurɔfo aduan. Ɛnyɛ ɛno nko. Wɔrebɔ nkurɔfo kɔkɔ ansa na ahohiahia kɛse no apae agu. Kristo asomfo nyinaa nso reboa ama wɔabɔ nkurɔfo kɔkɔ.—Mat. 24:45-47.\nHesekiel anhyɛ nkurɔfo agyirae amma nkwagye. Ɛnnɛ nso, ɛnyɛ Yehowa asomfo na wɔhyɛ nkurɔfo agyirae ma nkwagye. Mmom, nea wɔyɛ ara ne sɛ, abɔfo kyerɛ wɔn kwan ma wɔka Yehowa asɛm kyerɛ nkurɔfo.—Adi. 14:6.\nHesekiel bere so no, wɔn a wogyee wɔn nkwa no, ná agyiraehyɛde biara nni wɔn moma so. Saa ara na ɛte nnɛ. Dɛn na nkurɔfo yɛ a ɛbɛma wɔahyɛ wɔn agyirae wɔ sɛnkyerɛnne kwan so ama nkwagye? Ɛsɛ sɛ wotie asɛmpa a yɛka no, wɔhyɛ Kristo nipasu no, wohyira wɔn ho so ma Yehowa, na woyi wɔn yam boa Kristo nuanom. (Mat. 25:35-40) Wɔn a wɔyɛ wei na wobenya nkwagye agyiraehyɛde no bi wɔ ahohiahia kɛse a ɛreba no mu.\nƐnnɛ, ɔbarima a ɔkyerɛwfo toa bɔ n’asen no gyina hɔ ma hena? Ɔne Yesu Kristo. Enti, wɔn a wobenya nkwa no, Yesu ankasa na ɔbɛhyɛ wɔn agyirae. Nnipakuw kɛse no mufo benya wɔn agyiraehyɛde wɔ ahohiahia kɛse no mu bere a wɔabu wɔn atɛn sɛ nguan no. Ɛno bɛma wɔanya daa nkwa wɔ asase so.—Mat. 25:34, 46. *\nƐnnɛ, mmarima nsia a wokurakura nnade a wɔde sɛe ade no gyina hɔ ma henanom? Wɔne Yesu soro asafodɔm a Yesu ankasa di wɔn anim. Ɛrenkyɛ, wɔbɛsɛe amanaman no na wɔayi abɔnefosɛm biara afi hɔ.—Hes. 9:2, 6, 7; Adi. 19:11-21.\nNneɛma a yɛasua afi anisoadehu yi mu ma yenya awerɛhyem paa sɛ Yehowa nsɛe apapafo mfra abɔnefo. (2 Pet. 2:9; 3:9) Ɛsan kae yɛn sɛ, ehia paa sɛ yɛka asɛmpa no nnɛ. Ɛsɛ sɛ yɛbɔ obiara kɔkɔ ansa na awiei no aba!—Mat. 24:14.\n^ nky. 6 Nnipa a wogyee wɔn nkwa te sɛ Baruk (Yeremia kyerɛwfo no), Etiopiani Ebed-Melek, ne Rekabfo no, ná agyiraehyɛde biara nni wɔn moma so. Nanso, wogyee wɔn nkwa. (Yer. 35:1-19; 39:15-18; 45:1-5) Wei kyerɛ sɛ, agyiraehyɛde a wonyae no yɛ sɛnkyerɛnne kwan so de.\n^ nky. 12 Wɔn a wɔasra wɔn no nhia nkwagye agyiraehyɛde yi bi. Wɔn de, wobenya wɔn nsɔano a etwa to ansa na wɔawu anaasɛ ansa na ahohiahia kɛse no apae agu.—Adi. 7:1, 3.\nNsɛmmisa a Efi Akenkanfo Hɔ—June 2016


Забур 142 CARS - Nnwom 142 ASCB\nDawid deɛ. Ɛberɛ a na ɔwɔ ɔbodan mu no. Mpaeɛbɔ.\n1Meteam mesu frɛ Awurade;\nme ma me nne so su frɛ Awurade sɛ ɔnhunu me mmɔbɔ.\n2Mehwie mʼahiasɛm megu nʼanim;\n3Sɛ me ɔkra tɔ baha wɔ me mu a,\nɛyɛ wo na wonim mʼakwan.\nƐkwan a menam so no\nnnipa asum me afidie wɔ so.\n4Hwɛ me nifa so na hunu sɛ;\nmenni dwanekɔbea bi;\n5Ao Awurade, mesu mefrɛ wo;\nmese, “Wone me dwanekɔbea,\nme kyɛfa wɔ ateasefoɔ asase so.”\nna mewɔ ahohia kɛseɛ mu;\ngye me firi mʼataafoɔ nsam,\nɛfiri sɛ wɔn ho yɛ den sene me.\n7Yi me firi me nneduadan mu,\nAfei teneneefoɔ bɛtwa me ho ahyia\nɛsiane wo papa a woayɛ me enti.\nASCB : Nnwom 142


Sprüche 31 HOF - Mmebusɛm 31 AKCB\nƆhene Lemuel Nsɛm\n1Ɔhene Lemuel nsɛm a ɛyɛ nkuranhyɛ a ne na kyerɛɛ no:\n2Tie, me babarima! Tie, me yafunu ba,\nTie, me bɔhyɛ ba, me mpaebɔ ho mmuae!\n3Nsɛe wʼahoɔden wɔ mmea31.3 Saa mmea yi yɛ mmea nguamanfo a wɔwɔ ahemfi a wobetumi atwe ɔhene adwene afi nʼadwuma so. ho,\nwɔn a wogu ahemfo asu no.\n4Enye mma ahemfo, Lemuel,\nasanom nye mma ahemfo,\nɛnsɛ sɛ sodifo pere bobesa ho;\n5sɛ wɔnom nsa a wɔn werɛ befi nea mmara no ka,\nna wɔn a wɔhyɛ wɔn so no rennya nea ɛyɛ wɔn kyɛfa.\n6Fa bobesa ma wɔn a wɔresɛe,\nna fa nsa ma wɔn a wɔwɔ amanehunu mu;\n7Momma wɔnnom, na wɔn werɛ mfi wɔn hia,\nna wɔnnkae wɔn awerɛhow bio.\n8Kasa ma wɔn a wontumi nkasa mma wɔn ho,\nkasa ma mmɔborɔfo yiyedi.\n9Kasa na bu atɛntrenee;\nkasa ma ahiafo ne onnibi yiyedi.\nAwiei: Ɔyere A Ɔsom Bo\n10Ɔyere pa, hena na obenya?\nƆsom bo pa ara sen nhene pa.\n11Ne kunu wɔ ne mu ahotoso pa ara,\nna biribiara a ɛwɔ bo nhia no.\n12Ɔde nea eye brɛ no, na ɛnyɛ ɔhaw,\nne nkwanna nyinaa mu.\n13Ɔhwehwɛ oguannwi ne asaawa\nna ɔde ne nsa nwen wɔ fɛw so.\n14Ɔte sɛ aguadifo ahyɛn,\nɔde ne nnuan fi akyirikyiri ba.\n15Ade nnya nkyee no na wasɔre;\nosiesie aduan ma nʼabusuafo\nna ɔkyekyɛ nnwuma ma ne mmaawa.\n16Osusuw afuw ho na ɔtɔ;\nofi nea onya mu yɛ bobeturo.\n17Ɔde nsi yɛ nʼadwuma;\nnʼabasa mu wɔ ahoɔden ma nʼadwuma.\n18Ɔhwɛ sɛ nʼaguadi so wɔ mfaso,\nna ne kanea anum anadwo.\n19Daa, na ne nsa kura tadua mu\na ne nsateaa nso retoatoa asaawa.\n20Ogow ne nsam ma ahiafo\nna ne nsa so ohiani so.\n21Sɛ sukyerɛmma tɔ a ne yam nhyehye no wɔ ne fifo ho;\nefisɛ wɔn nyinaa wɔ adurade a wɔde ko awɔw.\n22Ɔyɛ ne mpasotam;\nna ofura nwera ne sirikyi ntama.\n23Ne kunu wɔ anuonyam wɔ kuropɔn pon ano,\nfaako a ɔne asase no so mpanyimfo tena.\n24Ɔpempam nwera ntade tontɔn,\nna otu nkyekyeremu ma aguadifo.\n25Ɔwɔ ahoɔden ne anuonyam;\nna onsuro nna a ɛwɔ nʼanim.\n26Ɔkasa nyansa mu,\nna nokware nkyerɛkyerɛ wɔ ne tɛkrɛma so.\n27Ɔhwɛ ne fi mu nnwuma so\nna onnyigye anihaw so.\n28Ne mma sɔre a wɔfrɛ no nhyira;\nne kunu nso saa ara, na ɔkamfo no se,\n29“Mmea pii yɛ nneɛma a ɛwɔ din\nna wo de, wosen wɔn nyinaa.”\n30Ɔbea kɔnnɔfo yɛ nnaadaa, na ahoɔfɛ twa mu ntɛm so;\nnanso ɔbea a osuro Awurade no fata nkamfo.\n31Fa abasobɔde a wanya no ma no,\nna wɔnkamfo ne nnwuma wɔ kuropɔn pon ano.\nAKCB : Mmebusɛm 31


Momfa Nidi Mma Nea Nidi Sɛ No | Adesua\nKENKAN WƆ Afrikaans Albanian American Sign Language Amharic Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Nhyira ne nidi ne anuonyam ne ahoɔden nka Nea ɔte ahengua no so no ne Oguammaa no daa daa.”—ADI. 5:13.\nNNWOM: 9, 108\nAdɛn nti na ɛfata sɛ yedi Yehowa ne Kristo ni?\nNnipa bɛn na ɛfata sɛ yedi wɔn ni, na adɛn ntia?\nSɛ yɛde nidi ma wɔn a nidi sɛ wɔn a, ɛso mfaso no bi ne sɛn?\n1. Adɛn nti na ɛfata sɛ yedi nnipa bi ni, na dɛn na yɛrebesusuw ho?\nSƐ YEDI obi ni a, nea ɛkyerɛ ne sɛ, yɛn ani kũ onii no ho na yebu no. Nokwarem no, onipa a ɔfata sɛ yɛma yɛn ani kũ ne ho na yɛde obu a ɛte saa ma no no, ɛyɛ a yɛhwɛ kwan sɛ ɔbɛyɛ obi a wayɛ biribi anaasɛ okura dibea titiriw bi. Enti, yebetumi abisa sɛ, Hena na ɛfata sɛ yedi no ni, na adɛn nti na ɛfata sɛ yɛde nidi a ɛte saa ma no?\n2, 3. (a) Adɛn nti na Yehowa paa na ɔfata sɛ yedi no ni? (Hwɛ mfonini a ɛwɔ adesua yi mfiase no.) (b) Hena ne Oguammaa a wɔaka ne ho asɛm wɔ Adiyisɛm 5:13 no, na adɛn nti na ɛfata sɛ yedi no ni?\n2 Adiyisɛm 5:13 ma yehu sɛ, ɛfata paa sɛ yɛde nidi ma “nea ɔte ahengua no so no . . . ne Oguammaa no.” Adiyisɛm ti 4 ma yehu ade baako nti a ɛfata sɛ yedi Yehowa ni. Honhom abɔde a wɔwɔ soro no maa wɔn nne so yii Yehowa, ‘nea ɔte ase daa daa no’ ayɛ. Wɔkae sɛ: “Yehowa, yɛn Nyankopɔn, wofata sɛ wugye anuonyam ne nidi ne tumi, efisɛ wo na wobɔɔ nneɛma nyinaa, na wo pɛ nti na ɛwowɔ hɔ na wobɔe.”—Adi. 4:9-11.\n3 Oguammaa no ne Yesu Kristo, “Onyankopɔn Guammaa a oyi wiase bɔne fi hɔ no.” (Yoh. 1:29) Bible ma yehu sɛ Yesu korɔn koraa sen onipa biara a wadi hene pɛn ne wɔn a wɔredi hene seesei no nyinaa. Bible ka Yesu ho asɛm sɛ: ‘Ɔyɛ ahene mu Hene ne awuranom mu Awurade, nea ne nkutoo wɔ nkwa a owu nnim, na ɔte hann a wontumi mmɛn ho mu, nea onipa biako mpo nhuu no da na obiara ntumi nhu no.’ (1 Tim. 6:14-16) Nokwasɛm ne sɛ, ɔhene foforo bɛn na yɛn bɔne nti, wafi ne pɛ mu awu de ne nkwa ayɛ agyede ama yɛn? So biribi nka wo sɛ wo ne honhom abɔde ɔpedudu a wɔwɔ soro no mmom nka asɛm a edi hɔ yi anaa? Honhom abɔde a wɔwɔ soro no ka sɛ: “Oguammaa a wokum no no fata sɛ ogye tumi ne ahonya ne nyansa ne ahoɔden ne nidi ne anuonyam ne nhyira.”—Adi. 5:12.\n4. Ɛnyɛ sɛ, sɛ yɛpɛ a na yebedi Yehowa ne Kristo ni. Adɛn ntia?\n4 Ɛnyɛ sɛ, sɛ yɛpɛ a na yebedi Yehowa ne Kristo ni. Sɛ yebenya daa nkwa a, ɛsɛ sɛ yedi wɔn ni. Asɛm a Yesu kae wɔ Yohane 5:22, 23 no ma yehu saa asɛm no pefee. Yesu kae sɛ: “Agya no mmu obiara atɛn, na mmom ɔde atemmu nyinaa ahyɛ Ɔba no nsa, na ama obiara adi Ɔba no ni sɛnea wodi Agya no ni no. Nea onni Ɔba no ni no, nni Agya a ɔsomaa no no ni.”—Kenkan Dwom 2:11, 12.\n5. Adɛn nti na ɛsɛ sɛ yɛde nidi ne obu a ɛfata ma nnipa nyinaa?\n5 Wɔbɔɔ nnipa wɔ “Onyankopɔn suban so.” (Gen. 1:27) Enti wɔn mu dodow no ara da Onyankopɔn su ahorow no bi adi kodu baabi. Nnipa tumi da ɔdɔ, ayamye, ne ayamhyehye adi kyerɛ wɔn ho wɔn ho. Bere a Onyankopɔn bɔɔ nnipa no, ɔmaa wɔn ahonim. Ɛwom sɛ ɛtɔ mmere bi a ahonim no ntumi nyɛ adwuma yiye, nanso mpɛn pii no, nnipa fi awosu mu tumi hu sɛ biribi yɛ papa anaasɛ ɛyɛ bɔne, ɛyɛ nokware anaasɛ ɛyɛ atoro, ɛfata anaasɛ ɛmfata. (Rom. 2:14, 15) Nnipa dodow no ara ani gye nneɛma a ɛho tew na ɛyɛ fɛ ho. Wɔn mu dodow no ara pɛ sɛ wɔne afoforo tena asomdwoe mu. Sɛ wonim oo, sɛ wonnim oo, wɔda Yehowa anuonyam adi kodu baabi. Ɛno nti, ɛfata sɛ yɛde nidi ne obu ma nnipa nyinaa.—Dw. 8:5.\nEHIA SƐ YEHU NIDI A ƐFATA SƐ YƐDE MA OBIARA\n6, 7. Nsonsonoe bɛn na ɛwɔ ɔkwan a Yehowa Adansefo fa so de nidi ma wɔn yɔnko nnipa ne ɔkwan a nnipa pii fa so de nidi ma wɔn yɔnko nnipa no ntam?\n6 Ehia sɛ yehu nidi a ɛfata sɛ yɛde ma afoforo ne baabi a ɛsɛ sɛ yedi wɔn ni kodu. Nnipa a wɔtɔ sin dodow no ara suasua Satan wiase no su denneennen. Ɛno nti, sɛ́ anka nkurɔfo de nidi ne obu a ɛfata bɛma mmarima ne mmea binom no, wɔtaa kotokotow wɔn te sɛ nea wɔresom wɔn mmom. Nidi a nnipa de ma nyamesom ne amanyɔsɛm mu akannifo, wɔn a wɔagye din wɔ agokansi mu, wɔn a wɔagye din wɔ anigyede mu, ne nnipa foforo a wɔagye din no, ɛtɔ da a wɔma wɔn a wɔte saa no ba bɛyɛ sɛ anyame bi mpo. Wei ama mpanyin ne mmofra nyinaa hwɛ wɔn suasua wɔn. Wotumi suasua sɛnea wɔkasa anaa sɛnea wɔyɛ wɔn ade, wɔn ntadehyɛ, anaa wɔn abrabɔ.\n7 Nidi a wɔde ma nnipa ho adwene a ɛmfata saa no, nokware Kristofo twe wɔn ho fi ho. Kristo nko ara ne onipa a ɔtenaa ase a yebetumi aka sɛ ɛfata paa sɛ yesuasua no. (1 Pet. 2:21) Sɛ yɛde nidi a ɛtra so ma nnipa a, Onyankopɔn ani rennye ho. Ɛsɛ sɛ yɛma nokwasɛm a edi hɔ yi tena yɛn adwenem: “Wɔn nyinaa ayɛ bɔne na wonnu Onyankopɔn anuonyam ho.” (Rom. 3:23) Nokwarem no, onipa biara nni hɔ a ɛfata sɛ yedi no ni araa ma ɛyɛ sɛ nea yɛresom no.\n8, 9. (a) Yehowa Adansefo bu aban mpanyimfo sɛn? (b) Ɛhe na ɛfata sɛ yetie aban mpanyimfo kodu?\n8 Nnipa bi di tumi wɔ wiase yi mu. Aban mpanyimfo hwɛ ma mmara yɛ adwuma, na wodi wɔn manfo ahiade ho dwuma ma wɔn. Obiara nya wɔn adwuma no so mfaso. Ɛno nti, ɔsomafo Paulo ka kyerɛɛ Kristofo sɛ wommu aban mpanyimfo sɛ “atumfoɔ a wɔkorɔn” a ɛsɛ sɛ Kristofo brɛ wɔn ho ase ma wɔn. Paulo ka kyerɛɛ Kristofo sɛ: “Momfa nea ɛsɛ obiara mma no, tow mma nea tow sɛ no; . . . nidi mma nea nidi a ɛte saa sɛ no.”—Rom. 13:1, 7.\n9 Ɛno nti, Yehowa Adansefo fi wɔn pɛ mu di aban adwumayɛfo ni. Kristofo fi wɔn pɛ mu de nidi a ɔman a wɔte mu no hwehwɛ sɛ wɔde ma aban adwumayɛfo no ma wɔn. Sɛ aban adwumayɛfo reyɛ wɔn adwuma a, yɛnsɔre ntia wɔn, na mmom yetie wɔn. Nanso, Kyerɛwnsɛm no ma yehu nidi a ɛfata sɛ yɛde ma wɔn ne baabi a ɛsɛ sɛ yetie wɔn kodu. Enti, yɛrentumi nyɛ osetie mma aban adwumayɛfo nkodu baabi a ɛbɛma yɛayɛ Onyankopɔn so asoɔden anaa ɛbɛma yɛde yɛn ho ahyehyɛ wiase no nsɛm mu.—Kenkan 1 Petro 2:13-17.\n10. Sɛ yɛhwɛ Yehowa asomfo a wɔtenaa ase tete no a, nhwɛso pa bɛn na wɔyɛe wɔ sɛnea wɔne aban mpanyimfo ne aban ahorow dii mu?\n10 Sɛ yɛhwɛ Yehowa asomfo a wɔtenaa ase tete no a, yehu sɛ wɔyɛɛ nhwɛso pa wɔ sɛnea wɔne aban mpanyimfo ne aban ahorow dii mu. Bere a Roma Ahemman no kae sɛ nkurɔfo nkɔkyerɛw wɔn din no, Yosef ne Maria kɔkyerɛw wɔn din. Ɛmfa ho sɛ na aka bere tiaa bi ama Maria awo n’abakan no, ɔne ne kunu twaa kwan kɔɔ Betlehem. (Luka 2:1-5) Akyiri yi, bere a wɔbɔɔ Paulo sobo sɛ wayɛ bɔne bi no, ɔkyerɛkyerɛɛ n’asɛm mu wɔ obu mu, na ɔde nidi a ɛfata maa Ɔhene Herode Agripa. Saa ara nso na ɔde nidi a ɛfata maa Festo a na ɔyɛ Roma mantam Yudea amrado no.—Aso. 25:1-12; 26:1-3.\n11, 12. (a) Adɛn nti na ɛsono nidi a yɛde ma aban mpanyimfo ne nea yɛde ma nyamesom akannifo? (b) Bere a Ɔdansefo bi a ofi Austria de nidi maa ɔmanyɔfo bi no, adepa bɛn na efii mu bae?\n11 Ebia nyamesom akannifo bɛhwɛ kwan sɛ nkurɔfo de nidi soronko bɛma wɔn, nanso Yehowa Adansefo mfa nidi a ɛte saa mma wɔn. Atoro som nka Onyankopɔn ho nokwasɛm, na mmom wokyinkyim nea Onyankopɔn Asɛm no kyerɛkyerɛ. Enti obu a yɛde ma yɛn yɔnko nnipa no, ɛno ara bi na yɛde ma nyamesom akannifo. Ɛnsɛ sɛ yɛde nidi soronko bi ma wɔn. Momma yɛnkae sɛ, Yesu bere so no, na nyamesom akannifo bi a wɔte saa wɔ hɔ, na Yesu kasa tiaa wɔn. Ɔkae sɛ wɔyɛ nyaatwomfo ne akwankyerɛfo anifuraefo. (Mat. 23:23, 24) Nanso aban mpanyimfo de, sɛ yɛde obu ne nidi a ɛfata ma wɔn a, biribi pa bi tumi fi mu ba, na biribi a yɛnhwɛ kwan mpo tumi fi mu ba.\n12 Ná Leopold Engleitner yɛ Ɔdansefo a ɔyɛ nsi a ofi Austria. Nasifo kyeree no de no tenaa keteke mu kɔɔ Buchenwald nneduaban mu. Ná Ɔbenfo Heinrich Gleissner nso yɛ ɔdeduani a ɔte saa keteke no ara mu. Ná ɔbenfo no yɛ ɔmanyɔfo wɔ Austria. Nanso, na Nasifo no ani nnye ne ho bio. Bere a wɔte keteke no mu rekɔ nneduaban no mu no, Onua Engleitner kyerɛkyerɛɛ ne gyidi mu kyerɛɛ Gleissner wɔ obu mu, na ɔno nso yɛɛ aso tiee no. Wiase ko a ɛto so mmienu no akyi no, Gleissner de dibea a na ɔwɔ boaa Adansefo a wɔwɔ Austria mpɛn pii. Ebia wunim nneɛma pa bi a asisi bere a Adansefo binom de obu a ɛfata maa aban mpanyimfo, na wodii wɔn ni sɛnea Bible ka sɛ ɛsɛ sɛ Kristofo yɛ no.\nAFOFORO A WƆFATA NIDI\n13. Henanom paa na ɛfata sɛ yebu wɔn na yedi wɔn ni, na adɛn ntia?\n13 Ɛfata paa sɛ yɛde nidi ne obu ma wɔn a yɛne wɔn bɔ abusua wɔ gyidi mu no. Wɔn a wɔfata sɛ yɛde nidi ne obu ma wɔn paa ne asafo mu mpanyimfo a wodi nneɛma anim no. (Kenkan 1 Timoteo 5:17.) Yɛde nidi ma saa anuanom no ɛmfa ho ɔman a wofi mu, wɔn nhomanim, gyinabea a wɔwɔ wɔ asetena mu, anaa sɛnea wɔn sikasɛm te. Bible ka wɔn ho asɛm sɛ ‘nnipa mu akyɛde,’ na wodi dwuma titiriw bi wɔ nhyehyɛe a Onyankopɔn ayɛ a ɔnam so ma ne nkurɔfo nsa ka wɔn ahiade no mu. (Efe. 4:8) Momma yɛnhwɛ asafo mu mpanyimfo, amansin so ahwɛfo, Baa Boayikuw mufo, ne Akwankyerɛ Kuw no mufo. Yɛn nuanom mmarima ne mmea a wɔtenaa ase wɔ asomafo no bere so no de obu kɛse maa wɔn a wɔpaw wɔn ma wodii nneɛma anim no paa, na saa ara na yɛn nso yebu wɔn a wodi yɛn anim nnɛ no. Kristofo asafo no ananmusifo a yenim wɔn yiye no, yɛnkotokotow wɔn te sɛ nea yɛresom wɔn. Saa ara nso na sɛ yehu wɔn a, yɛnyɛ yɛn ade te sɛ nea yɛahu ɔsoro abɔfo bi. Nanso, adwumaden a saa mmarima no yɛ ne ahobrɛase a wɔda no adi nti, yɛde obu ne nidi ma wɔn.—Kenkan 2 Korintofo 1:24; Adiyisɛm 19:10.\n14, 15. Kyerɛkyerɛ nsonsonoe a ɛwɔ wɔn a wɔkyerɛ sɛ wɔyɛ ahwɛfo, ne Kristofo a wɔyɛ ahwɛfo anokwafo no ntam.\n14 Wobu asafo mu mpanyimfo a wɔte saa no sɛ honhom fam ahwɛfo a wɔbrɛ wɔn ho ase. Esiane wɔn ahobrɛase nti, wɔmma nkurɔfo nhoahoa wɔn te sɛ nea nkurɔfo hoahoa nnipa a wɔagye din no. Wei ma wɔda nsow koraa wɔ nyamesom akannifo pii a wɔwɔ hɔ nnɛ ne wɔn a na wɔwɔ asomafo no bere so no ho. Yesu kaa nyamesom akannifo a na wɔwɔ ne bere so no ho asɛm sɛ: “Wɔpɛ mpanyin tenabea wɔ anwummeduan ase ne hyiadan mu nkongua a ɛwɔ anim no, ne gua so nkyia.”—Mat. 23:6, 7.\n15 Kristofo a wɔyɛ ahwɛfo anokwafo brɛ wɔn ho ase tie asɛm a Yesu kae yi. Ɔkae sɛ: “Ɛnsɛ sɛ wɔfrɛ mo Rabi, efisɛ obiako ne mo kyerɛkyerɛfo, na mo nyinaa yɛ anuanom. Bio nso, mommfrɛ obiara mo agya asase so, na obiako ne mo Agya, Ɔsorosoroni no. Afei nso ɛnsɛ sɛ wɔfrɛ mo ‘akannifo,’ efisɛ mo Kannifo yɛ biako, ɔne Kristo. Mmom no, ɛsɛ sɛ nea ɔyɛ mo mu kɛse no yɛ mo somfo. Obiara a ɔma ne ho so no wɔbɛbrɛ no ase, na obiara a ɔbrɛ ne ho ase no wɔbɛma no so.” (Mat. 23:8-12) Ɛno nti, Adansefo a wɔwɔ asafo ahorow a ɛwɔ wiase nyinaa mu no dɔ wɔn mfɛfo Adansefo a wɔsom sɛ asafo mu mpanyimfo no, na wɔde obu ne nidi ma wɔn.\nSɛ asafo mu mpanyimfo som ahobrɛase mu a, afoforo bɛdɔ wɔn, abu wɔn, na wɔadi wɔn ni (Hwɛ nkyekyɛm 13-15)\n16. Bible mu asɛm a ɛka sɛ yɛmfa nidi mma afoforo no, adɛn nti na ɛsɛ sɛ wokɔ so yere wo ho sɛ wobɛte ase na wode ayɛ adwuma?\n16 Nokwasɛm ne sɛ, ebia ebegye bere kakra ansa na yɛahu sɛnea yɛde nidi a ɛfata bɛma afoforo ne wɔn a ɛfata sɛ yɛde nidi a ɛte saa ma wɔn. Saa na na ɛte wɔ tete Kristofo no nso fam. (Aso. 10:22-26; 3 Yoh. 9, 10) Nanso, mfaso wɔ so paa sɛ yɛyere yɛn ho sɛ yɛde nea Bible ka fa nidi a yɛde bɛma nkurɔfo ho no bɛyɛ adwuma. Sɛ yehu nidi a ɛfata sɛ yɛde ma obiara a, mfaso pii fi mu ba.\nMFASO WƆ NIDI A ƐFATA A YƐDE MA SO\n17. Sɛ yɛde nidi ma wɔn a wodi tumi no a, ɛso mfaso no bi ne sɛn?\n17 Sɛ yɛde obu ne nidi ma wɔn a wodi tumi wɔ wiase no a, ɛda adi paa sɛ wobegyina yɛn akyi aka bi ama yɛn sɛ yɛwɔ hokwan sɛ yɛka asɛmpa no a ɛnsɛ sɛ obiara siw yɛn kwan. Mpɛn pii no, saa a yɛyɛ no ma nkurɔfo nya adwempa wɔ yɛn som adwuma no ho. Birgit yɛ ɔkwampaefo a ɔwɔ Germany. Bere a ne babea rewie sukuu mfe bi a atwam no, ɔkɔɔ adesua awiei no ase bi. Akyerɛkyerɛfo no ka kyerɛɛ Birgit sɛ, ɛyɛ wɔn anigye paa sɛ mfe a atwam no wɔanya Adansefo mma wɔ wɔn sukuu no mu. Wɔkae sɛ, sɛ wonni Adansefo mma biara wɔ sukuu no mu a, anka ɛbɛhaw adwene paa. Birgit kyerɛkyerɛɛ mu sɛ, “Yɛkyerɛkyerɛ yɛn mma sɛ wɔmfa Onyankopɔn asɛm mmɔ wɔn bra. Nea yɛakyerɛkyerɛ wɔn no bi ne sɛ, wommu wɔn akyerɛkyerɛfo na wonni wɔn ni.” Ɔkyerɛkyerɛfo baako kae sɛ, “Sɛ mmofra nyinaa te sɛ mo mma no a, anka sukuu bɛyɛ te sɛ paradise.” Nnawɔtwe bi akyi no, akyerɛkyerɛfo no baako kɔɔ ɔmantam nhyiam wɔ Leipzig.\n18, 19. Adɛn nti na ɛsɛ sɛ yɛhwɛ yiye wɔ nidi a yɛde ma asafo mu mpanyimfo no ho?\n18 Ɛsɛ sɛ yɛde nidi a ɛfata ma asafo mu mpanyimfo no. Nanso, ɛsɛ sɛ yɛma Onyankopɔn Asɛm no mu nnyinasosɛm a edi mũ na nyansa wom no kyerɛ yɛn kwan. (Kenkan Hebrifo 13:7, 17.) Yebetumi akamfo wɔn wɔ adwumaden a wɔyɛ no ho, na ɛsɛ sɛ yɛyɛ saa. Saa ara nso na ɛsɛ sɛ yɛbɔ mmɔden tie akwankyerɛ a wɔde ma yɛn no. Sɛ yɛyɛ saa a, ebetumi aboa wɔn ama wɔakɔ so de anigye ayɛ wɔn som adwuma. Nanso, wei nkyerɛ sɛ ɛsɛ sɛ yɛhwɛ asafo mu panyin bi a “yenim no yiye” ntadehyɛ ne n’ahosiesie, sɛnea ɔma baguam kasa, anaa mpo ɔkwan a ɔfa so bɔ nkɔmmɔ na yesuasua no pɛpɛɛpɛ. Sɛ yɛyɛ saa a, ebetumi ama nkurɔfo anya adwene a ɛmfata. Ɛsɛ sɛ yɛkae sɛ, asafo mu panyin no nso yɛ onipa a ɔtɔ sin. Kristo nkutoo na ɛfata sɛ yedi n’akyi na yesuasua no.\n19 Sɛ yɛanhoahoa asafo mu mpanyimfo te sɛ nea nkurɔfo hoahoa nnipa a wɔagye din no, na mmom yɛde nidi ne obu a ɛfata ma wɔn a, na yɛreboa wɔn. Sɛ yɛanhoahoa wɔn a, ɛbɛyɛ den sɛ wɔbɛyɛ ahantan, anya adwene sɛ gyama wɔsen afoforo, anaa ama wɔabu wɔn ho sɛ wɔyɛ treneefo dodo.\n20. Sɛ yedi afoforo ni a, ɛboa yɛn sɛn?\n20 Yɛn ankasa nso, sɛ yɛde nidi ma wɔn a ɛfata wɔn a, ɛremma yɛnyɛ pɛsɛmenkominya. Ɛboa yɛn ma sɛ afoforo de nidi bi ma yɛn a, yɛrenyɛ ahomaso. Ɛsan nso boa yɛn ma yɛne Yehowa ahyehyɛde no nantew, efisɛ Yehowa ahyehyɛde no mfa nidi a ɛtra so anaa nidi a ɛmfata mma onipa biara, sɛ́ wɔyɛ gyidifo anaasɛ wɔnyɛ gyidifo no. Afei nso, nyansa wom sɛ yɛrenhoahoa nkurɔfo efisɛ ɛbɛboa yɛn na sɛ nnipa bi a yɛde nidi ma wɔn di yɛn huammɔ a, anto yɛn hintidua.\n21. Sɛ yɛde nidi a ɛfata ma wɔn a ɛsɛ wɔn a, mfaso a ɛkyɛn so bɛn na yebenya?\n21 Sɛ yɛde nidi a ɛfata ma wɔn a ɛsɛ wɔn a, mfaso a ɛkyɛn so a yebenya ne sɛ, ɛbɛma yɛasɔ Onyankopɔn ani. Sɛ yɛyɛ saa a, na yɛreyɛ nea Yehowa pɛ, na ɛbɛboa yɛn ama yɛakɔ so akura yɛn mudi mu. Ɛno bɛma Yehowa anya asɛm abua obiara a ɔbɛyɛ n’adwene sɛ ɔbɛbɔ no ahohora no. (Mmeb. 27:11) Nnipa a wɔwɔ wiase no mu dodow no ara nnim sɛnea wɔde nidi a ɛfata bɛma afoforo. Ɛyɛ yɛn anigye sɛ yɛabehu sɛnea yɛde nidi bɛma afoforo ma asɔ Yehowa ani.\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM March 2017\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM March 2017


Yeremia 4 | Intanɛt So Bible| Wiase Foforɔ Nkyerɛaseɛ\n4 “Israel, sɛ wosan w’akyi a,” Yehowa asɛm ni, “me nkyɛn na san bra.+ Na sɛ me nti wuyi w’akyide no a,+ anka worenyɛ ɔkobɔfo bio. 2 Sɛ woka ntam sɛ,+ ‘Sɛ́ Yehowa te ase+ wɔ nokware ne atemmu ne trenee+ mu yi’ a, ɛnde ne mu na amanaman behyira wɔn ho na ne mu na wɔbɛhoahoa wɔn ho.”+ 3 Nea Yehowa aka akyerɛ Yudafo ne Yerusalemfo ni: “Mumfuntum asase pa mfa, na munnnua wɔ nsɔe mu.+ 4 Momma wontwa mo twetia mma Yehowa na muntwa mo koma twetia,+ mo Yuda mmarima ne Yerusalemfo, na mo nneyɛe bɔne nti m’abufuw amfi adi sɛ ogya ammɛhyew a obiara nni hɔ a obedum no.”+ 5 Monka wɔ Yuda, mommɔ no dawuru wɔ Yerusalem,+ momma wɔnte, monhyɛn abɛn asase no so baabiara.+ Monteɛm den, na monka sɛ: “Mommoaboa mo ano na yɛnkɔ nkurow a wɔabɔ ho ban no mu.+ 6 Momma ahyɛnsode so nkyerɛ Sion fam. Mompɛ baabi nhintaw. Munnnyina hɔ.” Efisɛ mede amanehunu fi atifi+ fam reba, ɔsɛe kɛse. 7 Nea ɔrebɛsɛe amanaman+ no atu reba;+ wafi adi sɛ gyata a ofi dɔtɔ mu reba, na watu afi ne tenabea sɛ ɔrebɛyɛ w’asase ahodwiriwde, na wasɛe wo nkurow pasaa na obi antena mu bio.+ 8 Eyi nti mumfura atweaatam,+ mommɔ abubuw na muntwa adwo,+ efisɛ Yehowa abufuhyew no nnan mfii yɛn so.+ 9 “Na ɛda no,” Yehowa asɛm ni, “ɛbɛba sɛ ɔhene ne akunini koma betu,+ na asɔfo ho adwiriw wɔn, na adiyifo abɔ hu.”+ 10 Ɛnna mekae sɛ: “Ao, Awurade Tumfoɔ Yehowa! Ampa ara woadaadaa+ ɔman yi ne Yerusalem sɛ wokae sɛ: ‘Mubenya asomdwoe,’+ nanso nkrante ato ɔkra.” 11 Saa bere no, wɔbɛka akyerɛ ɔman yi ne Yerusalem sɛ: “Mframa a emu yɛ hyew afi sare so kwan+ so afa me man babea kwan so reba,+ ɛnyɛ nea ɛbɛpo so anaa ebehuw so. 12 Mframa a emu yɛ den paa fi hɔnom ara bɛba ama me. Afei na me nso mɛka atemmusɛm agu wɔn so.+ 13 Hwɛ! Ɔreforo ba sɛ omununkum, na ne nteaseɛnam te sɛ mframaden.+ N’apɔnkɔ ho yɛ hare sen akɔre.+ Yennue, efisɛ wɔasɛe yɛn awie! 14 Hohoro wo koma mu bɔne, Yerusalem, na wɔagye wo.+ Da bɛn na w’adwemmɔne bɛtena wo mu akosi?+ 15 Obi nne teɛm fi Dan,+ ɔrebɔ mmusu ho dawuru fi Efraim+ mmepɔw so. 16 Mommɔ din nkyerɛ amanaman; hwɛ, mommɔ dawuru ntia Yerusalem.” “Atɛwfo fi akyirikyiri asase so reba,+ na wɔrebɛma wɔn nne so atia Yuda nkurow. 17 Wɔasɔre atia no atwa ne ho ahyia+ sɛ mfuw so awɛmfo, efisɛ watew me so atua,”+ Yehowa asɛm ni. 18 “W’akwan ne wo nneyɛe no—eyinom na wɔde betua wo ka.+ Eyi ne mmusu a ɛbɛba wo so, na ɛyɛ nwene, efisɛ ebedu wo koma ho.” 19 Me nsono mu oo, me nsono mu! Mete yaw me komam.+ Me koma repere wɔ me mu.+ Mintumi nyɛ komm, efisɛ me kra ate abɛn nnyigyei, ɔko torobɛnto.+ 20 Wɔteɛm sɛ, ɔsɛe abɔ ɔsɛe so, na wɔasɛe asase no nyinaa.+ Mpofirim na wɔasɛe me ntamadan,+ amonom na wɔasɛe me ntamadan ho ntama. 21 Enkosi da bɛn na mehu ahyɛnsode no na mate abɛn nnyigyei?+ 22 Efisɛ me man yɛ nkwaseafo.+ Wonnim me.+ Wɔyɛ mma a wonnim nyansa; wonni ntease.+ Wɔyɛ bɔne ho anyansafo, na papayɛ de, wonni ho nimdeɛ.+ 23 Mehwɛɛ asase no, na hwɛ! ada mpan na ayɛ amamfõ;+ mehwɛɛ ɔsoro nso, na ne hann nni hɔ bio.+ 24 Mehwɛɛ mmepɔw, na hwɛ! na ɛrewosow, na nkoko nyinaa nso rehinhim.+ 25 Mehwɛe, na hwɛ, ɔdesani biara nni hɔ, na wim nnomaa nyinaa nso atutu kɔ.+ 26 Mehwɛe, na hwɛ, turo asase no adan sare so, na wɔabubu ɛso nkurow nyinaa;+ Yehowa na ɔyɛe, n’abufuhyew nti na ɔyɛe. 27 Nea Yehowa aka ni: “Amamfõ na asase no nyinaa bɛdan.+ Merensɛe no pasaa anaa?+ 28 Ɛno nti asase no bedi awerɛhow,+ na ɔsoro beduru sum,+ efisɛ me na makasa, na me na madwen ho. Merennu me ho, na merensan mfi ho.+ 29 Apɔnkɔsotefo ne agyantofo dede nti kurow no nyinaa reguan.+ Wɔakɔhyehyɛ adɔtɔ mu na wɔafoforo abotan.+ Nkurow nyinaa adeda mpan, na ɔdesani biara nte mu bio.” 30 Wufuraa ɔtankɔkɔɔ, wode sika agude hyehyɛɛ wo ho, wode adubiri+ kekaa w’ani akyi ma w’aniwa yɛɛ akɛse. Afei a wɔasɛe wo awie yi, dɛn na wobɛyɛ? Womaa wo ho yɛɛ fɛ kwa.+ W’adɔfo apo wo; wo kra na wɔrehwehwɛ.+ 31 Mete nne a ɛte sɛ ɔbea yarefo de, mete ahohia a ɛte sɛ ɔbea a ɔrewo n’abakan de,+ Sion babea a ɔrepenepene nne. Watrɛw ne nsam sɛ:+ “Afei de minnue, efisɛ me kra abrɛ awudifo nsam!”+


1. Mosebog 8 BPH - 1 Mose 8 ASCB\n1Nanso, Onyankopɔn kaee Noa ne wiram mmoa a na wɔne no wɔ adaka no mu no. Onyankopɔn maa mframa bɔ faa asase so, na nsuo no tweeɛ. 2Nsutire a ɛwɔ asase ase no mu nsuo a ɛbɔeɛ no gyaee ba, na ɛsoro mpomma no nso mu totoeɛ, maa nsuo no gyaee tɔ. 3Nsuo no toaa so twe firii asase so. Nnafua ɔha ne aduonum akyiri no, na nsuo no atwe koraa. 4Bosome a ɛtɔ so nson no ɛda a ɛtɔ so dunson so, Adaka no kɔtaa Ararat mmepɔ so. 5Nsuo no toaa so, tweeɛ ara kɔsii ɔbosome a ɛtɔ so edu no so. Na ɔbosome edu no ɛda a ɛdi ɛkan no, mmepɔ no atifi daa adi.\n6Adaduanan akyiri no, Noa buee mpomma a ɔtwa too adaka no ho no, 7na ɔsomaa kwaakwaadabi, ma ɔdii akɔneaba kɔsii sɛ nsuo no nyinaa we firii asase no so. 8Afei, ɔsomaa aborɔnoma sɛ, ɔnkɔhwɛ sɛ asase no so awo anaa. 9Nanso, aborɔnoma no annya baabi ansi, ɛfiri sɛ, na nsuo no akata asase no so nyinaa. Enti, ɔsane baa Noa nkyɛn, maa Noa tenee ne nsa sɔɔ ne mu de no baa Adaka no mu. 10Noa twɛn nnanson, na ɛno akyiri no, ɔsane somaa aborɔnoma no bio. 11Ɛberɛ a aborɔnoma no sane baa ne nkyɛn anwummerɛ no, na ngo dua ahahammono a wate tua nʼano. Ɛno na ɛmaa Noa hunuu sɛ, nsuo no atwe afiri asase no so. 12Noa twɛnee nnanson bio, na ɔsane somaa aborɔnoma no, nanso wansane amma ne nkyɛn bio.\n13Na ɛbaa sɛ Noa dii mfeɛ ahansia ne baako, bosome a ɛdi ɛkan no mu ɛda a ɛdi ɛkan no, na nsuo no atwe afiri asase no so. Enti, Noa yii adaka no suhyɛ no, na ɔhunuu sɛ, asase so awo. 14Ɔbosome a ɛtɔ so mmienu no ɛda a ɛtɔ so aduonu nson so no na asase no so woo koraa.\n15Onyankopɔn ka kyerɛɛ Noa sɛ, 16“Wo ne wo yere ne wo mmammarima ne wɔn yerenom mfiri adaka no mu mfi. 17Afei, yi abɔdeɛ biara a nkwa wɔ mu a wɔwɔ wo nkyɛn, a ɛyɛ nnomaa, mmoa ne mmoa a wɔnam asase so nyinaa firi adaka no mu sɛdeɛ ɛbɛyɛ a, wɔn ase bɛdɔre wɔ asase so.”\n18Enti, Noa ne ne mmammarima ne ne yere ne ne mmammarima yerenom firii adaka no mu. 19Mmoa no nyinaa ne abɔdeɛ a wɔnam asase so nyinaa ne nnomaa nyinaa ne biribiara a ɛnam asase so ahodoɔ nyinaa firii Adaka no mu saa ara mmaako mmaako.\n20Afei, Noa sii afɔrebukyia maa Awurade. Ɔfaa mmoa ne nnomaa a wɔn ho te, de bɔɔ ɔhyeɛ afɔdeɛ wɔ afɔrebukyia no so. 21Awurade tee afɔdeɛ no a Noa bɔeɛ no hwam a ɛyɛ no, ɔkaa wɔ nʼakoma mu sɛ, “Ɛwom sɛ bɔne ahyɛ onipa akoma ma firi ne mmɔfraase deɛ, nanso merenni onipa akyiri nnome asase bio. Na merensɛe abɔdeɛ a nkwa wɔ mu bio sɛdeɛ mayɛ yi.\n22“Mmerɛ dodoɔ a asase da so wɔ hɔ yi,\noguo ne otwa,\nawɔ ne ahuhuro,\nasusɔ ne ɔpɛ,\nowia ne anadwo\nASCB : 1 Mose 8


3 Царств 17 CARSA - 1 Ahemfo 17 AKCB\nCARSA : 3 Царств 17\n1 Ahemfo 17:1-24\nKwaakwaadabi Ma Elia Aduan\n1Afei, Elia a ofi Tisbi a ɛwɔ Gilead no ka kyerɛɛ ɔhene Ahab se, “Mmere dodow a Awurade, Onyankopɔn a mesɔre no som no, Israel Nyankopɔn te ase yi, ɛbɔ rensi, na osu nso rentɔ mfe kakraa bi mu, gye sɛ ɛnam mʼasɛm so.”\n2Na Awurade ka kyerɛɛ Elia se, 3“Kɔ asu Kerit a ɛwɔ apuei fam no a ɛbɔ Asubɔnten Yordan mu no, na kohintaw hɔ. 4Nom asu no mu nsu, na di nea kwaakwaadabi no de bɛbrɛ wo, efisɛ, mahyɛ sɛ wɔmmrɛ wo aduan.”\n5Enti Elia yɛɛ sɛnea Awurade aka akyerɛ no no. Ɔbɔɔ atenae wɔ asu Kerit ho. 6Kwaakwaadabi no brɛɛ no brodo ne nam anɔpa ne anwummere biara, na ɔnom nsu fii asu no mu. 7Akyiri no, asu no yowee, efisɛ na osu ntɔ wɔ asase no so baabiara.\nElia Ne Sarefat Ɔbea Kunafo No\n8Na Awurade ka kyerɛɛ Elia se, 9“Kɔ na kɔtena akuraa Sarefat a ɛbɛn Sidon kurow no mu. Okunafo bi wɔ hɔ a ɔbɛma wo aduan adi. Makyerɛ no nea ɔnyɛ.”\n10Na Elia kɔɔ Sarefat. Oduu kurow no abɔntenpon no ano no, ohuu okunafo bi a ɔrehwehwɛ mmabaa. Obisaa no se, “Mesrɛ wo, wubetumi ama me nsu kuruwa ma bi?” 11Ɔrekɔsaw nsu no aba no, ɔsrɛɛ no se, “Ɛyɛ a fa brodo sin bi nso ka ho.”\n12Okunafo no kae se, “Meka Awurade, wo Nyankopɔn no ntam se, minni brodo sin koraa wɔ fie. Na nea mewɔ wɔ fie yɛ asikresiam kakra ne ngo toa ase kakraa bi. Mekɔpɛɛ mmabaa kakra a mede bɛnoa aduan a etwa to, na me ne me babarima adi, na afei yɛawuwu.”\n13Nanso Elia ka kyerɛɛ no se, “Nsuro! Kɔ na kɔnoa aduan a etwa to no. Nanso ɛyɛ a, to brodo ketewa bi di kan ma me ansa. Na ɛno akyi no, aduan bebree bɛka ama wo ne wo ba no. 14Na sɛɛ na Awurade, Israel Nyankopɔn ka, ‘Daa asikresiam ne ngo pii bɛka wɔ wo adekorade no mu kosi bere a Awurade bɛma osu atɔ, ama nnɔbae anyin bio.’ ”\n15Na ɔyɛɛ sɛnea Elia kae no. Enti ɔno, Elia ne ne ba no kɔɔ so dii asikresiam ne ngo a na ɔwɔ no ara nna bebree. 16Bere biara na wɔwɔ asikresiam ne ngo a ɛbɛso wɔn di wɔ wɔn adekorade mu sɛnea Awurade nam Elia so hyɛɛ ho bɔ no.\n17Akyiri no, ɔbea no babarima no yaree. Ɔyare no kɔɔ so ara kosii sɛ abofra no wui. 18Ɔbea no bisaa Elia se, “Onyankopɔn nipa, dɛn na woayɛ me yi? Wobaa ha sɛ worebɛtwe mʼaso wɔ me bɔne a mayɛ ho nti na woakum me ba yi?”\n19Nanso Elia ka kyerɛɛ no se, “Fa wo ba no ma me.” Na ogyee abarimaa no fii ne nsam. Ɔde no kɔɔ soro dan17.19 Abansoro dan no yɛ ahɔhodan na wɔkora aduan wɔ hɔ. bi a wɔsoɛɛ mu no mu. Ɔde owufo no too ne mpa so. 20Elia su guu Awurade so se, “Awurade, adɛn nti na wode saa awerɛhow yi abɛto okunafo yi a ɔde ne fi asom me hɔho yi so, na wama ne ba awu yi?” 21Obutuw abofra no so mprɛnsa, su guu Awurade so se, “Ao Awurade, me Nyankopɔn, mesrɛ, ma abofra yi nnya nkwa bio.”\n22Awurade tiee Elia mpaebɔ, na abofra no nyaa nkwa bio. 23Enti Elia de no fi soro hɔ brɛɛ ne na, ka kyerɛɛ no se, “Hwɛ, wo ba no anyan.”\n24Na ɔbea no ka kyerɛɛ Elia se, “Afei, mahu pefee sɛ woyɛ Onyankopɔn nipa, na Awurade kasa fa wo so ampa.”\nAKCB : 1 Ahemfo 17


I Wanting Teen Sex Women want nsa Mina Nevada\nI Am Look Dating Women want nsa Mina Nevada\nIn the east Women want nsa Mina Nevada preferably. Also send Women want nsa Mina Nevada and name, then I'll send my name Women want nsa Mina Nevada and back. Women want nsa Mina Nevada am not at all trying Women want nsa Mina Nevada be rude Women want nsa Mina Nevada just Women want nsa Mina Nevada what I want Women want nsa Mina Nevada life, Women want nsa Mina Nevada that so Women want nsa Mina Nevada.\nWomen want nsa Mina Nevada me Women want nsa Mina Nevada Women want nsa Mina Nevada Women want nsa Mina Nevada girl Women want nsa Mina Nevada the subject Women want nsa Mina Nevada am dominant, Women want nsa Mina Nevada Women want nsa Mina Nevada girls who are Women want nsa Mina Nevada being Women want nsa Mina Nevada.\nAnyone Women want nsa Mina Nevada.\nWomen want nsa Mina Nevada I Women want nsa Mina Nevada like to Women want nsa Mina Nevada someone Women want nsa Mina Nevada, like Women want nsa Mina Nevada, likes to Women want nsa Mina Nevada and Women want nsa Mina Nevada touched.\nWomen want nsa Mina Nevada looking for email tag Women want nsa Mina Nevada Wpmen Women want nsa Mina Nevada pic would Women want nsa Mina Nevada great but isn't Women want nsa Mina Nevada until Women want nsa Mina Nevada determine this is something Women want nsa Mina Nevada are fully Women want nsa Mina Nevada Women want nsa Mina Nevada Women want nsa Mina Nevada